
J e g y z ő k ö n y v

Készült Bácsalmás Város Önkormányzata Képviselő-testületének 2015. október 27-én, 14.00 órai kezdettel, Bácsalmáson, a Bácsalmási Kulturális Központ 2. számú oldaltermében megtartott üléséről. 

Jelen vannak:

Németh Balázs polgármester, dr. Bakó Mária Lujza, Csémy László, Légrádi Mária, Márai András, Nagy Gábor (később érkezett) és Schaffer Tünde képviselők (6);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, Ódorné Sövény Rita a Vörösmarty Mihály Városi Könyvtár és Közművelődési Intézmény részéről, Bárócz Tímea, az Alapszolgáltatási Központ megbízott vezetője, Szommer Károly, a Bácsalmási Járási Hivatal vezetője, Mészáros Istvánné, a Civil Kerekasztal delegáltja, valamint Juhász Jenő, a Petőfi Népe napilap tudósítója (7);

Jegyzőkönyvvezető: Deák Szabina testületi ügyintéző.

Az ülésről távolmaradtak:
Tóth Árpád alpolgármester és Turcsányi Csaba képviselő (2).

Németh Balázs polgármester a megjelentek köszöntése után az ülést megnyitja. Megállapítja, hogy az ülés összehívása az SZMSZ-ben foglaltak szerint történt, majd megállapítja a határozatképességet, mert a megválasztott 9 főből 6 fő jelen van (67 %), Turcsányi Csaba képviselő és Tóth Árpád alpolgármester jelezte távolmaradását, Nagy Gábor képviselő pedig csak később tud csatlakozni az üléshez. Jegyzőkönyv-hitelesítőknek Légrádi Mária és Schaffer Tünde képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

263/2015. (X. 27.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Schaffer Tünde képviselőket jelöli ki jegyzőkönyv-hitelesítőknek.

Németh Balázs polgármester javaslatot tesz a napirendi pontokra. A kiküldött kiegészített meghívót kiegészíteni javasolja a Kígyó Patika kazáncserjéje és a csatornázással kapcsolatos pályázat eredményhirdetése témával, majd az előzőleg a képviselőkhöz eljuttatott, kiegészített napirend elfogadását – a javaslatának a figyelembevételével – szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
264/2015. (X. 27.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. október 27-i ülésén a következő napirendi pontokat tárgyalja meg:

1. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (1. sz. előterjesztés)
2. Tájékoztató a két ülés között tett fontosabb intézkedésekről (szóbeli)
3. Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról (3. sz. tájékoztató)
4. A helyi iparűzési adóról szóló 22/2010. (IX. 8.) önkormányzati rendelet módosítása (4. sz. előterjesztés)
5. Hosszú távú, komplex hasznosítási/rendezési terv kidolgozása a köztemetőre (5. sz. előterjesztés)
6. Halaszthatatlan munkálatok elvégzése a Bácsalmás, Hősök tere 3. és 4. szám alatti Csauscher-ház és Ulrich-palota önkormányzati épületeknél (6. sz. előterjesztés)
7. Korábban megépült szennyvízcsatornára történő utólagos rákötések támogatása (7. sz. előterjesztés)
8. Bácsalmás város településrendezési eszközei teljes körű felülvizsgálata és módosítása véleményezésének lezárása és elfogadása (8. sz. előterjesztés)
9. Földhaszonbérleti díjak megállapítása 2016. évre (9. sz. előterjesztés)
10. Kék Írisz Patikával kötött bérleti szerződés módosítása (10. sz. előterjesztés)
11. Bácsalmás Város Önkormányzata és a Klebelsberg Intézményfenntartó Központ között kötött vagyonkezelési megállapodás módosítása, háromoldalú vagyonkezelési és használati szerződés megkötése (11. sz. előterjesztés)
12. Munkamegosztási megállapodás a munkamegosztás és felelősségvállalás rendjéről (12. sz. előterjesztés)
13. A Bácsalmási Önkormányzati Közszolgáltatási Közhasznú Nkft. Alapító Okiratának módosítása (13. sz. előterjesztés)
14. Röntgengép javítása, karbantartása (14. sz. előterjesztés)
15. Tájékoztató az önkormányzat tulajdonában álló szociális bérlakások éves felülvizsgálatáról (15. sz. tájékoztató)
16. Családsegítés és gyermekjóléti szolgáltatás integrálása, a családsegítő gyermekjóléti központ létrehozása (16. sz. előterjesztés)
17. 2015. évi tűzifa támogatás (17. sz. előterjesztés)
18. „Bácsalmás város szennyvízcsatornázása és szennyvíztisztítása” című, (KEOP 1-2-0/09-11-2011-0021 azonosítószámú pályázat keretében aggregátor beszerzésére indított közbeszerzési eljárás eredményhirdetése (18. sz. előterjesztés)
19. Kígyó Patika (Bácsalmás, Szt. János u. 30.) fűtési rendszerének felújítása (kazáncsere) (19. sz. előterjesztés)
Zárt ülésen:

1. A Hunyadi János Gimnázium diákjai által benyújtott ösztöndíjpályázatok elbírálása (Z/1. sz. előterjesztés)
2. T. Csaba bérlakás-felújításának bérleti díjba történő beszámítása iránti kérelme (Z/2. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

Németh Balázs polgármester napirend előtt gratulál Mészáros Istvánnénak egy nagyon szép oklevelet és emlékérmet hozott bemutatásra, melyet az IPOSZ megalakulásának 25. évfordulója alkalmából, a magyar kézművesség érdekében végzett kiemelkedő munkája elismeréseként kapott, valamint megköszöni a településünkért elvégzett munkáját is, majd szót ad Szommer Károly járási hivatalvezetőnek.
Napirend előtti felszólalás:

Szommer Károly járási hivatalvezető elmondja, hogy a kormányablak megnyitása kapcsán szeretne néhány tájékoztató szót szólni. Szeptemberi időpontra nem készült el a kormányablak, október 15–re tervszerűen a szalagfüggönyök kivételével minden a helyén volt, az okmányiroda átköltözött, átkerültek a szükséges iratok és informatikailag is teljesen rendben volt. A megnyitóra az államtitkárság részéről a képviselő nem tudott eljönni, miután jelen kell lennie a megnyitón, a 15-i időpont is elhalasztódott. November 5-e lesz talán a végleges időpont. 
1. napirendi pont
Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
(A 1. sz. előterjesztés a jegyzőkönyv melléklete.)
Németh Balázs polgármester – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
265/2015. (X. 27.) Bácsalmás v. öh.

Jelentés a lejárt határidejű határozatok végrehajtásáról 

és a legutóbbi testületi ülés óta átruházott hatáskörben 

hozott döntésekről
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a lejárt határidejű határozatok végrehajtásáról szóló jelentést az előterjesztés és a jelen határozat melléklete szerint elfogadja. 

2.
A Képviselő-testület az előterjesztés szerint elfogadja 

a)
a 2015. szeptember 15-e és 2015. október 12-e között eltelt időszakban átruházott hatáskörben hozott, szociális ellátást érintő döntésekről szóló, valamint

b)
a Humánpolitikai Bizottság által 2015. szeptember 15-e és 2015. október 12-e között eltelt időszakban átruházott hatáskörben hozott döntésekről szóló beszámolókat.

Határidő:
a)
azonnal

 b)
2015. novemberi soros ülés [a 21/2014. (I. 28.) és 250/2015. (IX. 29.) Bácsalmás v. öh. jelölésű határozatok jelentésénél a kegyeleti közszolgáltatási szerződés felülvizsgálatára]

c)
2015. decemberi soros ülés [a 319/2015. (XII. 16.) Bácsalmás v. öh. jelölésű határozat jelentésénél a 2015. évi belső ellenőrzési terv képviselő-testület elé terjesztésére]

Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesülnek:

- kivonattal:


1. Németh Balázs polgármester


2. Patocskai Ibolya jegyző, általa az önkormányzati hivatal osztályvezetői

A 265/2015. (X. 27.) Bácsalmás v. öh. jelölésű határozat melléklete a jelen nyílt ülési jegyzőkönyv 1. mellékleteként szerepel.
2. napirendi pont
Tájékoztató a két ülés között tett fontosabb intézkedésekről
(szóbeli)
Németh Balázs polgármester tájékoztatásul elmondja, hogy 

· szeptember 30-án a Belügyminisztériumban volt a Belügyminisztérium és a TÖOSZ közös szervezésében a magyar önkormányzatiság 25 éves évfordulója alkalmából néhány díjat átadtak, hozzáteszi, hogy személy szerint is átvehetett egy díjat a Felső-Bácskai Önkormányzatok Szövetsége elnökeként elvégzett munkájáért;
· október 1-jén idősek világnapja az Alapszolgáltatási Központ szervezésében a gimnazisták részvételével;

· október 5-én Szegeden részt vett a Duna-Körös-Maros-Tisza Eurorégió ülésén, ahol megválasztották a felügyelő bizottság elnökének;

· október 6-án jöttek Pálhalmáról, ahol az ország egyik legnagyobb börtöne van, a Belügyminisztériumnak van egy Kft.-je, melyet megbízott azzal, hogy az országban, mindenhol, ahol kerítés lesz, vagy van az építésre és karbantartásra vettek fel alkalmazottakat, itt Bácsalmáson 9 embert vettek fel a Csauscher-házban kibéreltek egy irodát és az ezzel kapcsolatos megbeszélés volt;

· október 7-én idősek világnapja a művelődési ház szervezésében;

· október 8-án Baján volt Zsigó Róbert országgyűlési képviselővel tárgyalt Leader ügyben;
· október 9-én Sauer Gizi hongkongi utazásairól élménybeszámolót tartott, melyen nem tudott jelen lenni;
· október 13-án temető üzemeltetőjével volt egy megbeszélése, az éves beszámolóval és az üzemeltetési szerződéssel kapcsolatban, mely a novemberi ülés témái között fog szerepelni;
· október 14-én nem volt jelen, de a képviselők közül többen is voltak a Csauscher bejáráson, mely téma a jelen ülés napirendi pontjai között szerepel;
· Október 15-én Leader fórumot tartottak, egy milliárd forintot osztanak majd el 7 évre 46 településre;
· Október 16-án volt egy megbeszélés, ahol elkezdték szervezni a november 7-ére tervezett Bácsalmás-Kelebia kerékpártúrát, valamint szintén ezen a napon helyi termék nap volt;
· Október 17-én Fekete Dezső emléknap volt a könyvtárban;
· Október 19-én szociális tüzifa megbeszélést tartottak, mely szintén jelen ülés napirendjén szerepel;
· Október 20-án Alapszolgáltatási Központ szervezésében egy előadássorozat – Családon belüli erőszak témában;
· Október 21-én szociális szövetkezetekkel kapcsolatos konferencián vett részt Barta Tiborné Gáll Ágnessal; 
· Október 22-én ünnepi ülés Kecskeméten volt a megyei önkormányzat ünnepi ülésen;
· Október 23-án Márai András gimnázium igazgató tartott beszédet és megtartották a városi ünnepséget.
A Képviselő-testület tudomásul veszi az elhangzottakat.

3. napirendi pont
Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról 

(A 3. sz. tájékoztató a jegyzőkönyv melléklete.)
Németh Balázs polgármester ismerteti a tájékoztató lényegét.

A képviselő-testület tudomásul veszi a jegyzői tájékoztatóban foglaltakat.
4. napirendi pont

A helyi iparűzési adóról szóló 22/2010. (IX. 8.) önkormányzati rendelet módosítása 

(A 4. sz. tájékoztató a jegyzőkönyv melléklete.)
Németh Balázs polgármester ismerteti az előterjesztés lényegét, a Jogi és Ügyrendi Bizottság, valamint a Pénzügyi és Fejlesztési Bizottság határozati javaslatát, majd a rendelet előterjesztés szerinti módosítását szavazásra bocsátja.

A képviselő-testület egyhangúlag (6 igen szavazattal) az alábbi rendeletet alkotja:

Bácsalmás Város Önkormányzata Képviselő-testületének

18/2015. (X. 30.) önkormányzati rendelete 

a helyi iparűzési adóról szóló

22/2010. (IX. 8.) önkormányzati rendelet módosításáról

A 18/2015. (X. 30.) önkormányzati rendelet teljes szövegét és mellékleteit a jelen nyílt ülési jegyzőkönyv 2. melléklete tartalmazza.

5. napirendi pont
Hosszú távú, komplex hasznosítási/rendezési terv kidolgozása a köztemetőre 

(Az 5. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a bizottsági határozati javaslatokat, majd – kérdés, észrevétel nem lévén – a Pénzügyi és Fejlesztési Bizottság javaslatát bocsátja szavazásra.

A képviselő-testület egyhangúlag (6 igen szavazattal) a következő határozatot hozza:

266/2015. (X. 27.) Bácsalmás v. öh. 

Köztemető fejlesztési terve
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) az önkormányzati köztemető területére vonatkozó Köztemető Fejlesztési Terv koncepcióját az előterjesztés szerint elfogadja.

2.
Képviselő-testület felkéri az Önkormányzati Hivatalt a megjelenő pályázati lehetőségek kihasználása érdekében a komplett köztemető-fejlesztés részletes tervének és költségvetésének kidolgozására.

Határidő: 2015. december havi soros képviselő-testületi ülés

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Kerényi Tamás beruházási ügyintéző

6. napirendi pont
Halaszthatatlan munkálatok elvégzése a Bácsalmás, Hősök tere 3. és 4. szám alatti Csauscher-ház és Ulrich-palota önkormányzati épületeknél 

(A 6. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Pénzügyi és Fejlesztési Bizottság határozati javaslatát, miszerint a karbantartási munkák fedezetéül a lakásalapot jelöljék meg, majd – kérdés, észrevétel nem lévén – az előterjesztés határozati javaslatát a Pénzügyi és Fejlesztési Bizottság javaslatának a figyelembevételével bocsátja szavazásra.

A képviselő-testület egyhangúlag (6 igen szavazattal) a következő határozatot hozza:

267/2015. (X. 27.) Bácsalmás v. öh. 

Halaszthatatlan munkálatok elvégzése a Bácsalmás, 

Hősök tere 3. és 4. szám alatti Csauscher-ház és 

Ulrich-palota önkormányzati épületeknél 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület a bácsalmási műemlék jellegű épületek felmérése alapján úgy dönt, hogy 

a Hősök tere 3. és 4. szám alatti Csauscher-ház és Ulrich-palota tetőhéjazatának és bádogos szerkezetének halaszthatatlan karbantartási munkálataira 6 millió Ft keretösszeget biztosít a lakásalap terhére.

2. A Képviselő-testület felhatalmazza a Polgármestert a szükséges karbantartási szolgáltatások keretösszegen belüli megrendelésére.



Határidő: azonnal



Felelős: Németh Balázs polgármester



Operatív felelős: Kerényi Tamás beruházási ügyintéző



A határozatról értesül:



- kivonattal:
1. Németh Balázs polgármester





2. Patocskai Ibolya jegyző





3. Horváth István PBÜ osztályvezető





4. Kerényi Tamás beruházási ügyintéző

7. napirendi pont
Korábban megépült szennyvízcsatornára történő utólagos rákötések támogatása 

(A 7. sz. előterjesztés a jegyzőkönyv melléklete.)
Németh Balázs polgármester ismerteti a korábban megépült szennyvízcsatornára történő utólagos rákötések támogatásáról szóló előterjesztés lényegét, hozzáteszi, hogy a Pénzügyi és Fejlesztési bizottság támogatja az előterjesztés szerinti határozati javaslatot, majd – kérdés, észrevétel nem lévén – az előterjesztés határozati javaslatát szavazásra bocsátja.
A képviselő-testület egyhangúlag (6 igen szavazattal) a következő határozatot hozza:
268/2015. (X. 27.) Bácsalmás v. öh.

Korábban megépült szennyvízcsatornára történő 

utólagos rákötések támogatása 
Határozat
1. Bácsalmás Városi Önkormányzat Képviselő-testülete úgy dönt, hogy a korábban megépült szennyvízcsatornára utólagos rákötések közül az alábbi ingatlan vonatkozásában nyújt támogatást 100.000,- Ft összegben:


	Ssz.
	Név
	Lakcím
	Érintett ingatlan címe
	HRSZ

	1.
	K.-né L. Ilona Mária
	Bácsalmás………..
	Bácsalmás, Táncsics M. u. 64/A.
	1233.

	2.
	K.-né J. Edina
	Bácsalmás…………
	Bácsalmás, Gr. Teleki J. u. 45.
	2378.


2. Felhatalmazza Németh Balázs polgármestert a fenti pályázó személlyel a szerződés megkötésére és támogatás pályázó részére történő kifizetés teljesítésére.


Határidő: Azonnal.


Felelős: Németh Balázs polgármester


Operatív felelős: Kerényi Tamás beruházási ügyintéző


A határozatról értesül:


- kivonattal:
1. Németh Balázs polgármester





2. Patocskai Ibolya jegyző





3. Horváth István Attila PBÜ osztályvezető





4. Kerényi Tamás beruházási ügyintéző

8. napirendi pont
Bácsalmás város településrendezési eszközei teljes körű felülvizsgálata és módosítása véleményezésének lezárása és elfogadása 

(A 8. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a bizottságok egybehangzó határozati javaslatát, majd – kérdés, észrevétel nem lévén – ismerteti az alábbi határozatban foglaltakat, majd az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
269/2015. (X. 27.) Bácsalmás v. öh.

Bácsalmás Város településrendezési eszközei 

teljes körű felülvizsgálata és módosítása véleményezésének 

lezárása és elfogadása
Határozat
1.)
Bácsalmás Város Önkormányzatának Képviselő-testülete (a továbbiakban: Képviselő-testület) a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban: Kormányrendelet) 39. §-ában meghatározott feladatkörében eljárva elfogadja Bácsalmás településrendezési eszközei teljes körű felülvizsgálata és módosítása egyeztetésére vonatkozókat az előterjesztéshez mellékeltek szerint, azzal hogy a helyi építési szabályokról szóló önkormányzati rendelet tervezetének 6. § (3) bekezdése egészüljön ki az érintett, kisajátítható területek helyrajzi számainak felsorolásával.

2.) A Képviselő-testület felkéri a Polgármestert az előterjesztés melléklete szerinti módosítások átvezetésével a Kormányrendelet 40. § szerinti záró szakvélemény megkérésére és azt követően a jóváhagyás előterjesztésére.



Határidő: folyamatos



Felelős: Németh Balázs polgármester



Operatív felelős: Keresztesy Csaba városüzemeltetési ügyintéző



A határozatról értesül:



- kivonattal:
1. Németh Balázs polgármester





2. Patocskai Ibolya jegyző 





3. Horváth István PBÜ osztályvezető





4. Keresztesy Csaba városüzemeltetési ügyintéző



- levélben:
1. ÉPÍTÉSZMŰHELY Kft. (6000 Kecskemét, Wesselényi u. 1/a.) 

9. napirendi pont
Földhaszonbérleti díjak megállapítása 2016. évre 

(A 9. sz. előterjesztés a jegyzőkönyv melléklete.)
Németh Balázs polgármester ismerteti a 2016 évre vonatkozó földhaszonbérleti díjak megállapításáról szóló előterjesztés lényegét, a Pénzügyi és Fejlesztési Bizottság támogató határozati javaslatát, majd – kiegészítés, kérdés, észrevétel nem lévén – ismerteti az alábbi határozatban foglaltakat, majd az elfogadását szavazásra bocsátja.
A képviselő-testület egyhangúlag (6 igen szavazattal) a következő határozatot hozza:

270/2015. (X. 27.) Bácsalmás v. öh.

Földhaszonbérleti díjak megállapítása 2016. évre
Határozat
1.
 Bácsalmás Város Önkormányzat Képviselő-testülete (továbbiakban: Képviselő-testület) a tulajdonában lévő 1 ha alatti földterületek haszonbérleti díját 2015. november 1. napjával az alábbiak szerint állapítja meg:

- egységesen 3,- Ft + ÁFA/m2/év

2
Több igénylő esetén az  1 ha alatti földterületekre is az 1 ha feletti földterületekre vonatkozó előírások alkalmazandók.

3.
A Képviselő-testület felhatalmazza a Polgármestert a földhaszonbérleti szerződések aláírására.


Határidő: azonnal


Felelős: Németh Balázs polgármester


Operatív felelős: Keresztesy Csaba városüzemeltetési ügyintéző


A határozatról értesül:


- kivonattal:
1. Németh Balázs polgármester





2. Patocskai Ibolya jegyző





3. Horváth István Attila PBÜ osztályvezető





4. Keresztesy Csaba városüzemeltetési ügyintéző


- levélben:
1. földhaszonbérlők

10. napirendi pont
Kék Írisz Patikával kötött bérleti szerződés módosítása 

(A 10. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, a Jogi és Ügyrendi Bizottság támogató határozati javaslatát, majd – kiegészítés, kérdés, észrevétel nem lévén – a Kék Írisz Patikával kötött bérleti szerződés módosításáról szóló határozati javaslat elfogadását szavazásra bocsátja.

A képviselő-testület egyhangúlag (6 igen szavazattal) a következő határozatot hozza:

271/2015. (X. 27.) Bácsalmás v. öh.

„Kék Írisz” Patika Bt. helyiségbérleti szerződés 

módosítása
Határozat
1.
Bácsalmás Városi Önkormányzat Képviselő-testülete (a továbbiakban: Képviselő-testület) hozzájárul ahhoz, hogy a Bácsalmás, Hősök tere 4. sz. alatti gyógyszertárra vonatkozó „Kék Íris” Patika Bt. és az Önkormányzat között meglévő bérleti szerződés a kérelemnek megfelelően módosításra kerüljön, azaz a bérlő 2016. január 1-vel a CEF Invest Kft. 1111 Budapest, Egry J. u. 40. 6/13 legyen.

2.
A szerződés egyéb pontjai változatlanul maradnak.

3.
A Képviselő-testület felhatalmazza a Polgármestert a módosított bérleti szerződés aláírására.


Határidő: azonnal


Felelős: Németh Balázs polgármester


Operatív felelős: Keresztesy Csaba városüzemeltetési ügyintéző


A határozatról értesül:


- kivonattal:
1. Németh Balázs polgármester





2. Patocskai Ibolya jegyző





3. Horváth István Attila PBÜ osztályvezető





4. Keresztesy Csaba városüzemeltetési ügyintéző


- levélben:
1. „Kék Íris” Patika Bt. (1111 Budapest, Egry J. u. 40. 6/13.)





2. CEF Invest Kft. (1111 Budapest, Egry J. u. 40. 6/13.)

11. napirendi pont
Bácsalmás Város Önkormányzata és a Klebelsberg Intézményfenntartó Központ között kötött vagyonkezelési megállapodás módosítása, háromoldalú vagyonkezelési és használati szerződés megkötése 

(A 11. sz. előterjesztés a jegyzőkönyv melléklete.)
Németh Balázs polgármester ismerteti a Bácsalmás Város Önkormányzata és a Klebelsberg Intézményfenntartó Központ között kötött vagyonkezelési megállapodás módosítása, háromoldalú vagyonkezelési és használati szerződés megkötéséről szóló előterjesztés lényegét, a Jogi és Ügyrendi Bizottság, határozati  javaslatát, majd – kérdés, észrevétel nem lévén – a Jogi és Ügyrendi Bizottság határozati javaslatának elfogadását szavazásra bocsátja.
A képviselő-testület egyhangúlag (9 igen szavazattal) a következő határozatot hozza:
272/2015. (X. 27.) Bácsalmás v. öh.

Bácsalmás Város Önkormányzata és a Klebelsberg 

Intézményfenntartó Központ között kötött vagyonkezelési 

megállapodás módosítása, háromoldalú vagyonkezelési és 

használati szerződés megkötése 
Határozat
1. Bácsalmás Város Önkormányzatának képviselő-testülete a Bácsalmás Város Önkormányzata és a Klebelsberg Intézményfenntartó Központ között 2013. március 7. napján megkötött vagyonkezelési szerződés módosítását jelen határozat 1. melléklete szerint és az előterjesztésben leírtaknak megfelelően változatlan formában elfogadja, a képviselő-testület felhatalmazza a polgármestert a szerződésmódosítás aláírására.

2. Bácsalmás Város Önkormányzatának képviselő-testülete a Bácsalmás Város Önkormányzata, mint Átadó, a Kiskunhalasi Szakképzési Centrum, mint Átvevő, valamint a Nemzetgazdasági Minisztérium nevében és képviseletében eljáró Nemzeti Szakképzési és Felnőttképzési Hivatal, mint fenntartó között létrehozandó vagyonkezelési szerződést az előterjesztés és jelen határozat 2. melléklete szerint változatlan formában elfogadja, felhatalmazza a polgármestert a szerződés aláírására.

Határidő: 2015. október 31.

Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül: 

- kivonattal:
1. Németh Balázs polgármester 




2. Patocskai Ibolya jegyző




3. Pálmai Zoltán tankerületi igazgató




4. Nemzeti Szakképzési és Felnőttképzési Hivatal




5. Kiskunhalasi Szakképzési Centrum




6. Keresztesy Csaba városgazdálkodási ügyintéző




7. dr. Párczen Zoltán igazgatási és jogi ügyintéző

A 272/2015. (X. 27.) Bácsalmás v. öh. jelölésű határozat mellékletei a jelen nyílt ülési jegyzőkönyv 3. mellékleteként szerepelnek.

12. napirendi pont

Munkamegosztási megállapodás a munkamegosztás és felelősségvállalás rendjéről 

(A 12. sz. előterjesztés a jegyzőkönyv melléklete.)
Németh Balázs polgármester ismerteti a munkamegosztási megállapodás a munkamegosztás és felelősségvállalás rendjéről szóló előterjesztés lényegét és a bizottságok egybehangzó határozati javaslatát, majd – kérdés, észrevétel nem lévén – ismerteti az alábbi határozatban foglaltakat, majd az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
273/2015. (X. 27.) Bácsalmás v. öh.

MUNKAMEGOSZTÁSI MEGÁLLAPODÁS 

a munkamegosztás és felelősségvállalás rendjéről
Határozat
Bácsalmás Város Önkormányzatának Képviselő-testülete a mellékelt MUNKAMEGOSZTÁSI MEGÁLLAPODÁS-t a munkamegosztás és felelősségvállalás rendjéről az előterjesztés szerint jóváhagyja.

Határidő: azonnal

Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Feketéné Ónodi Erzsébet VMVKKI intézményvezetője



5. Bárócz Tímea Alapszolgáltatási Központ mb. intézményvezetője

6. Dvorácskóné Vuity Erika BKTT Óvodája és Egységes Óvoda-Bölcsődéje intézményvezetője

A Képviselő-testület nem kéri jelenteni a határozatban foglaltak végrehajtásának megtörténtét.

A 273/2015. (X. 27.) Bácsalmás v. öh. jelölésű határozat melléklete a jelen nyílt ülési jegyzőkönyv 4. mellékleteként szerepel.

13. napirendi pont
A Bácsalmási Önkormányzati Közszolgáltatási Közhasznú Nkft. Alapító Okiratának módosítása 

(A 13. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, a Jogi és Ügyrendi Bizottság határozati  javaslatát, majd – kérdés, észrevétel nem lévén – a Bácsalmási Önkormányzati Közszolgáltatási Közhasznú Nkft. alapító okiratának módosítása előterjesztés szerinti elfogadását szavazásra bocsátja.

A képviselő-testület egyhangúlag (6 igen szavazattal) a következő határozatot hozza:

274/2015. (X. 27.) Bácsalmás v. öh.

A Bácsalmási Önkormányzati Közszolgáltatási 

Közhasznú Nonprofit Kft. Alapító Okiratának módosítása
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) támogatja, hogy a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK NKft.) ne alkalmazzon állandó könyvvizsgálót.

2.
A Képviselő-testület az előterjesztés és a jelen határozat melléklete szerint elfogadja a BÖKK Nkft. Alapító Okiratának módosítását és felkéri az ügyvezetőt a további intézkedések megtételére.

Határidő: azonnal 

Felelős: Németh Balázs polgármester

Operatív felelős: Barta Tiborné Gáll Ágnes ügyvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Barta Tiborné Gáll Ágnes üv., BÖKK Nkft. 

A Képviselő-testület nem kéri jelenteni a határozatban foglaltak végrehajtásának megtörténtét.
A 274/2015. (X. 27.) Bácsalmás v. öh. jelölésű határozat melléklete a jelen nyílt ülési jegyzőkönyv 5. mellékleteként szerepel.

14. napirendi pont

Röntgengép javítása, karbantartása 

(A 14. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, a Humánpolitikai Bizottság, valamint a Pénzügyi és Fejlesztési Bizottság határozati javaslatát, majd – kérdés, észrevétel nem lévén – a Humánpolitikai Bizottság határozati javaslatának elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
275/2015. (X. 27.) Bácsalmás v. öh.

Röntgengép javítása, karbantartása
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) azt javasolja a BESZ Kft. taggyűlésének, hogy az új röntgengép további üzemeltetését támogassa a jelenlegi, évi 1 M Ft-os szervizelési szerződés fenntartása mellett, és akkor térjen vissza a röntgengép javításának, karbantartásának, a régi gép üzembe helyezésének kérdésére, ha aktuális lesz.

Határidő: azonnal

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Prikidánovics Antal oktatási, fejlesztési és gazdálkodási üi.



4. dr. Tanács Róbert, a BESZ Kft. ügyvezető igazgatója

15. napirendi pont
Tájékoztató az önkormányzat tulajdonában álló szociális bérlakások éves felülvizsgálatáról 

(A 15. sz. előterjesztés a jegyzőkönyv melléklete.)
Németh Balázs polgármester ismerteti a tájékoztató lényegét, hozzáteszi, hogy a Humánpolitikai Bizottság tárgyalta az önkormányzat tulajdonában álló szociális bérlakások éves felülvizsgálatáról szóló tájékoztatót és tudomásulvételre javasolja a képviselő-testületnek.
A Képviselő-testület tudomásul veszi az önkormányzat tulajdonában álló szociális bérlakások éves felülvizsgálatáról szóló tájékoztatóban foglaltakat és az elhangzottakat.

16. napirendi pont

Családsegítés és gyermekjóléti szolgáltatás integrálása, a családsegítő gyermekjóléti központ létrehozása 

(A 15. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzáteszi, hogy a jelenlegi 6 dolgozó mellé 3 főt kell még felvenni legalább.

Bárócz Tímea, az Alapszolgáltatási Központ megbízott vezetője elmondja, hogy a házi segítségnyújtásnál is átalakítások várhatók, mert eddig 9 főt láthatott el egy szakdolgozó, ezt 5 főre szeretné csökkenteni a szaktárca, ami azt jelenti, hogy januártól további 4 fő szociális gondozónőt kell majd felvenni.

Németh Balázs polgármester – további hozzászólás, kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (6 igen szavazattal) a következő határozatot hozza:

276/2015. (X. 27.) Bácsalmás v. öh.

Családsegítés és a gyermekjóléti szolgáltatás integrálása,

a család- gyermekjóléti központ létrehozása
Határozat
1.
Bácsalmás város Önkormányzata, mint a járási székhely önkormányzata az Alapszolgáltatási Központjában önálló szakmai egységként 2016. január 01. napjával létrehozza a „Családsegítő- és Gyermekjóléti Központ”-ot.

2.
Bácsalmás város Önkormányzata a közös hivatalhoz tartozó települések ezirányú kérésére 2016. január 1. napjától a lakóhely szintű minimumszolgáltatások, általános segítő feladatok tekintetében biztosítja a közös hivatalhoz tartozó településeken – Bácsszőlős, Csikéria, Mátételke – a szolgáltatást. 

3.
A Képviselő-testület felhatalmazza a Polgármestert a szükséges intézkedések megtételére és dokumentumok aláírására.

Határidő: folyamatos 2015. december 31-ig

Végrehajtásért felelős: Németh Balázs polgármester

Operatív felelős: Bárócz Tímea Alapszolgáltatási Központ Vezetője

Határozatról értesül:

· 1. Németh Balázs polgármester

· 2. Patocskai Ibolya jegyző 

· 3. Bárócz Tímea Alapszolgáltatási Központ mb. intézményvezetője 

17. napirendi pont
2015. évi tűzifa támogatás 

(A 17. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzáteszi, hogy az 1 millió forintból körülbelül 400-500 mázsa fát tudnak majd venni, tavaly abban a szerencsés helyzetben voltak, hogy akkor volt a Sóstónál a gyérítés, ezért volt fa és nem kellett külön pénzt kiadniuk erre, de erre most külön pénzt kell biztosítaniuk.
Légrádi Mária képviselő kéri, hogy a polgármester emelje ki a jelenlévőknek, hogy mennyivel is jár jobban az a rászoruló, aki igénybe veszi a tűzifavásárlást.
Németh Balázs polgármester elmondja, hogy 2400-2500 forint körül mozog most a kiszállított kuglira vágott vegyes fa ára, ebből a 400-500 mázsa fából az intézmény tapasztalatai alapján előre láthatóan 50 mázsát ingyen, 150 mázsát bruttó 700 Ft-os áron, a többit pedig 1300 Ft-os áron tudják majd értékesíteni.

Schaffer Tünde képviselő érdeklődik, hogy maximum 10 mázsa fát tudnak igényelni?
Dr. Bakó Mária Lujza képviselő érdeklődik, hogy tehát egy család maximum 10 mázsa fát vásárolhat?
Bárócz Tímea, az Alapszolgáltatási Központ megbízott vezetője elmondja, hogy 5 és 10 mázsa között, de nyilván figyelembe veszik a gyerekek számát, a jövedelmi viszonyokat.
Németh Balázs polgármester majd – további kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
277/2015. (X. 27.) Bácsalmás v. öh.

2015. évi tűzifa támogatás
Határozat
1.
Bácsalmás Város Önkormányzatának Képviselő-testülete a BÖKK NKFT. részére, a 2015. évi tűzifa támogatás megvalósításához 1.000.000.-Ft-ot biztosít a szociális kiadások terhére.

2.
Felkéri a BÖKK NKFT-t és az Alapszolgáltatási Központot a tűzifa beszerzésével és a rászorulók részére való kiadásával kapcsolatos feladatok elvégzésére. 

Határidő: azonnal

Felelős: Németh Balázs polgármester

Operatív felelős: Horváth István Attila osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. BÖKK NKft.



5. Alapszolgáltatási Központ

18. napirendi pont
„Bácsalmás város szennyvízcsatornázása és szennyvíztisztítása” című, (KEOP 1-2-0/09-11-2011-0021 azonosítószámú pályázat keretében aggregátor beszerzésére indított közbeszerzési eljárás eredményhirdetése 

(A 18. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a határozatba kerüljön bele, hogy a szerződés azonnal megköthető. Majd elmondja, hogy a döntést a közbeszerzési szabályzatuk értelmében név szerinti szavazással kell meghozni. Kérdés, észrevétel nem lévén ismerteti az előterjesztéshez kapcsolódó határozati javaslatot, kiegészítve a javaslatával, melynek elfogadását szavazásra bocsátja.

Patocskai Ibolya jegyző egyenként felolvassa a neveket.

Dr. Bakó Mária Lujza képviselő igennel szavaz.

Csémy László képviselő igennel szavaz.

Légrádi Mária képviselő igennel szavaz.

Márai András képviselő igennel szavaz.

Németh Balázs polgármester igennel szavaz.

Schaffer Tünde képviselő igennel szavaz.

Németh Balázs polgármester kihirdeti, hogy a képviselő-testület egyhangúlag (6 igen szavazattal) elfogadta a javaslatot. 

A képviselő-testület a következő határozatot hozza:

278/2015. (X. 27.) Bácsalmás v. öh.

 „Bácsalmás város szennyvízcsatornázása és 

szennyvíztisztítása” című, KEOP 1-2-0/09-11-2011-0021 

azonosítószámú pályázat keretében aggregátor 

beszerzésére indított közbeszerzési eljárás 

eredményhirdetése

Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a közbeszerzésekről szóló 2011. évi CVIII. Törvény előírásaira hivatkozott jogi állásponton és szakértői szakmai értékelésen alapuló Bíráló Bizottsági javaslat alapján, a KEOP 1-2-0/09-11-2011-0021 azonosítószámú pályázattal kapcsolatosan „Aggregátor beszerzése adásvételi szerződés keretében” tárgyban lefolytatott közbeszerzési eljárás eredményére vonatkozó javaslatot jóváhagyja és az alábbi döntéseket hozza: 

a) A Szabadics Közmű- és Mélyépítő Zrt. ajánlatát érvényesnek és alkalmasnak nyilvánítja.

b) A közbeszerzési eljárást eredményesnek nyilvánítja és az eljárás nyertesének a Szabadics Közmű- és Mélyépítő Zrt. (8749 Zalakaros, Jegenye sor 3.) ajánlattevőt hirdeti ki nettó 17 342 193,- Ft ajánlati árral.

2.
A Képviselő-testület fenti döntése eredményeként akként határoz, hogy az Önkormányzat a nevezett tevékenységekre vonatkozó szerződést a Szabadics Közmű- és Mélyépítő  Zrt. Ajánlattevővel köti meg. A szerződés azonnal megköthető.

3.
A Képviselő-testület mindezen megelőző döntéseire tekintettel felhatalmazza az Önkormányzat önálló aláírási joggal rendelkező Polgármesterét, hogy az Önkormányzat képviseletében eljárva a nevezett tárgyi felkéréssel, a Szabadics Közmű- és Mélyépítő Zrt. Ajánlattevővel, a KEOP 1-2-0/09-11-2011-0021 pályázati kiírással, valamint a projektre vonatkozó jogszabályokkal és rendelkezésekkel összhangban álló szerződés aláírása érdekében a szükséges intézkedéseket tegye meg.

Határidő: értelem szerint

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal: 1. Németh Balázs polgármester



2. Patocskai Ibolya jegyző



3. Dr. Párczen Zoltán igazgatási és jogi ügyintéző



4. Keresztesy Csaba városüzemeltetési ügyintéző



5. Kerényi Tamás beruházási ügyintéző

- levélben:
1. Magyarcsik Tamás hiv. közb. Tanácsadó, Kapos Hidro Kft.

Nagy Gábor képviselő 15 óra 10 perckor csatlakozik az üléshez.

19. napirendi pont
Kígyó Patika (Bácsalmás, Szt. János u. 30.) fűtési rendszerének felújítása (kazáncsere) 

(A 19. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:

279/2015. (X. 27.) Bácsalmás v. öh.

Kígyó Patika (Bácsalmás, Szt. János u. 30.) fűtési

rendszer felújítása, kazán
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy Bácsalmás, Szt. János u. 30. szám alatti Kígyó Patika fűtési rendszerének felújítási munkálatai keretében a gázkazán csere munkálatokkal a legkedvezőbb ajánlatára tekintettel Granyák Péter egyéni vállalkozót (Bácsalmás, Arany J. u. 5. ) bízza meg 200.000,-Ft összegben. A kazáncseréhez szükséges anyagokat közvetlenül a Szatmári Kft.-től (Baja, Bogrács u. 1.) rendeli meg 426 389,- Ft +ÁFA összesen 541 515,-Ft értékben.

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Kerényi Tamás beruházási ügyintéző

Németh Balázs polgármester – további hozzászólás és több nyílt ülési napirendi pont nem lévén – kéri, hogy zárt ülésen folytassák a munkájukat. Megköszöni a nyílt ülési részvételt, szünetet rendel el és a nyilvános ülést 15 óra 12 perckor berekeszti.

K. m. f.


Németh Balázs
Patocskai Ibolya


polgármester
jegyző


Schaffer Tünde 
Légrádi Mária

képviselők, jegyzőkönyv-hitelesítők

A jegyzőkönyv 1-5. melléklete és a zárt ülési határozatok a következő oldalakon találhatók.

1. melléklet Bácsalmás Város Önkormányzatának Képviselő-testülete 27/2015. számú, 

2015. október 27-én megtartott nyílt ülésének jegyzőkönyvéhez
Melléklet a 265/2015. (X. 27.) Bácsalmás v. öh. jelölésű határozathoz

Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
21/2014. (I. 28.)
A kegyeleti közszolgáltatási szerződés módosítása (4. pont: közszolgáltatási szerződés teljes körű felülvizsgálata a lejárati idejét megelőzően)

250/2015. (IX. 29.)
Kegyeleti közszolgáltatási szerződés meghosszabbításának előkészületei (szerződés átdolgozása az októberi ülésre)

Képviselő-testületi döntések szerint a kegyeleti közszolgáltatási szerződés felülvizsgálatára a 2015. októberi soros ülésen került volna sor. A Jusifa Kft.-nek a kegyeleti közszolgáltatási feladat 2015. évi ellátásáról szóló beszámolója a 2015. novemberi képviselő-testületi ülés napirendjén fog szerepelni. A két témakört egyszerre célszerű tárgyalni, ezért az átdolgozott közszolgáltatási szerződés tervezetének képviselő-testület elé terjesztésére határidő-módosítást kérünk a 2015. novemberi soros ülésre.

300/2014. (XI. 25.)
Bácsalmásért Szociális Szövetkezet által benyújtott és a Sui Generis támogatási program által támogatott „Értékesíts tudatosan! – Bácsalmási Portékák értékesítési rendszerének kialakítása sui generis jogviszonnyal” elnevezésű projekt előfinanszírozása

247/2015. (IX. 29.)
A Bácsalmásért Szociális Szövetkezet kérelme az „Értékesíts tudatosan! – Bácsalmási Portékák értékesítési rendszerének kialakítása sui generis jogviszonnyal” elnevezésű pályázati projektjéhez nyújtott visszatérítendő önkormányzati támogatás visszafizetési határidejének meghosszabbítására (támogatási megállapodás módosításának aláírása)

300/2014.:
A képviselő-testület a támogatás visszafizetési határidejét 2015. december 31-éig meghosszabbította a szeptemberi ülésén.

247/2015.:
A támogatási megállapodás módosításának aláírása megtörtént.

319/2014. (XII. 16.)
A Képviselő-testület 2015. évi munkatervének és jogalkotási programjának megállapítása

A 2015. évi munkatervben az októberi soros ülés napirendjén szerepel a 2016. évi belső ellenőrzési terv jóváhagyása. Jogszabály szerint a belső ellenőrzési terv elfogadási határideje 2015. december 31-e, ezért az előterjesztés készítésére határidő-módosítást kérünk a decemberi soros képviselő-testületi ülésre.

89/2015. (IV. 28.)
Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (az önkormányzat tulajdonában álló szociális bérlakások éves felülvizsgálatáról szóló tájékoztató képviselő-testület elé terjesztésére határidő: 2015. októberi ülés)
A tájékoztató jelen testületi ülés anyagában szerepel.

185/2015. (VI. 30.)
Urnafalak kialakításának vizsgálata (a köztemetőre komplex hasznosítási/rendezési terv kidolgozása az októberi ülésre)

A temetőrendezési terv kidolgozása folyamatban van. Külön előterjesztés készül jelen ülésre e témakörben.

188/2015. (VI. 30.)
Vásártartási, vásártér-kialakítási lehetőség megvizsgálása (előterjesztés készítése az októberi ülésre a munkacsoport részéről, ha konkrét elképzelés fogalmazódik meg)

A vásártartásra, illetve a vásártér kialakítására a feltételek nem adottak, ezért jelen ülésre nem készül előterjesztés ezen témakörben.

235/2015. IX. 17.)
Horváth István József és társai eladók és Vida Sándor vevő adásvételi szerződése ügyében Vida Sándor vevő által benyújtott kifogás elbírálása

A kifogást benyújtót, a Bács-Kiskun Megyei Kormányhivatal Földhivatalát és a Magyar Agrár-, Élelmiszergazdasági és Vidékfejlesztési Kamarát határozattal értesítettük a képviselő-testületi döntésről.

238/2015. (IX. 29.)
II. Környezetvédelmi Program értékelésének és a III. Környezetvédelmi Programnak az elfogadása

Az elfogadott Környezetvédelmi Programot megküldtük a véleményező hatóságoknak és államigazgatási szerveknek.

240/2015. (IX. 29.)
A helyi iparűzési adóról szóló 22/2010. (IX. 8.) önkormányzati rendelet felülvizsgálata

Jelen ülés napirendjén szerepel.

246/2015. (IX. 29.)
A Bácsalmási Önkormányzati Közszolgáltatási Közhasznú Nkft. kérelme a „Tanyaház tetőfelújítása” projekt építőipari kivitelezési munkáihoz és LEADER térségek közötti együttműködés keretében benyújtott pályázatának előfinanszírozásához nyújtott önkormányzati tagi kölcsönök visszafizetési határidejének meghosszabbítására (tagi kölcsön szerződés módosítások aláírása)

A tagi kölcsön szerződésmódosítások aláírása megtörtént.

248/2015. (IX. 29.)
Bursa Hungarica felsőoktatási ösztöndíjrendszer 2016. évi pályázati kiírása

A csatlakozási nyilatkozatot befogadta az EMMI Támogatáskezelő.

249/2015. (IX. 29.)
Pályázat kiírása az Alapszolgáltatási Központ intézményvezetői feladatainak ellátására 

A pályázati kiírás közzététele megtörtént.

251/2015. (IX. 29.)
Bácsalmás Város Településfejlesztési Koncepciójának, Integrált Településfejlesztési Stratégiájának és a hozzájuk tartozó Megalapozó Vizsgálat elfogadása

2015. október 14-én kerül sor a projekt záró konferenciájára a Belügyminisztériumban. Ez jelenti a projekt zárását, itt történik meg a településfejlesztési dokumentumok átadása.

252/2015. (IX. 29.)
„Bácsalmás város szennyvízcsatornázása és szennyvíztisztítása” projekt (KEOP 1-2-0/09-11-0021 pályázat) keretében aggregátor beszerzése

A közbeszerzési eljárás folyamatban van. A nyertes ajánlattevő kiválasztására külön előterjesztés készül.

255/2015. (IX. 29.)
Iparterület geodéziai felmérése, feltáró út tervezése nyertes ajánlattevőjének kiválasztása

Az ajánlattevőket értesítettük a döntésről.

256/2015. (IX. 29.)
Bácsalmási műemlék jellegű épületek felmérése (1. pont: előterjesztés a halaszthatatlan munkálatokról az októberi ülésre)

Az érintett épületekkel kapcsolatos helyszíni bejárást követően külön előterjesztés készül e témakörben.

257/2015. (IX. 29.)
Korábban megépült szennyvízcsatornára történő utólagos rákötések támogatása

A támogatási szerződéskötések folyamatban vannak.

258/2015. (IX. 29.)
Defibrillátor beszerzése

A beszerzéshez szükséges önkormányzatot terhelő összeg átutalása megtörtént.

2. melléklet Bácsalmás Város Önkormányzatának Képviselő-testülete 27/2015. számú, 

2015. október 27-én megtartott nyílt ülésének jegyzőkönyvéhez

Melléklet a 18/2015. (X. 30.) Bácsalmás v. öh. jelölésű határozathoz

Bácsalmás Város Önkormányzata Képviselő-testületének

18/2015. (X. 30.) önkormányzati rendelete 

a helyi iparűzési adóról szóló

22/2010. (IX. 8.) önkormányzati rendelet módosításáról

Bácsalmás Város Önkormányzatának Képviselő-testülete a helyi adókról szóló 1990. évi C. törvény 39/C § (4) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva, Bácsalmás Város Képviselő-testülete és Szervei Szervezeti és Működési Szabályzatáról szóló 16/2014. (X. 31.) önkormányzati rendelet 1. melléklet 2.b) pontjában biztosított véleményezési jogkörében eljáró Jogi és Ügyrendi Bizottság, és Bácsalmás Város Képviselő-testülete és Szervei Szervezeti és Működési Szabályzatáról szóló 16/2014. (X. 31.) önkormányzati rendelet 1. melléklet 3.1.k) pontjában biztosított véleményezési jogkörében eljáró Pénzügyi és Fejlesztési Bizottság véleményének kikérésével a következőket rendeli el:

1. §

Bácsalmás Város Önkormányzata Képviselő-testületének a helyi iparűzési adóról szóló 22/2010. (IX. 8.) önkormányzati rendelete a következő 2/A. §-sal és azt megelőző alcímmel egészül ki:

„ Mentességek

2/A. § Bácsalmás Város Önkormányzatának Képviselő-testülete annak a háziorvos, védőnő vállalkozónak - aki/amely gazdálkodó szervezetként vagy egyéni vállalkozóként külön jogszabály alapján háziorvosi, házi gyermekorvosi, fogorvosi alapellátási vagy védőnői tevékenységet végez és nettó árbevételének legalább 80%-a e tevékenység (tevékenységek) végzésére vonatkozó, az Országos Egészségbiztosítási Pénztárral kötött finanszírozási szerződés alapján az Egészségbiztosítási Alapból származik - a helyi iparűzési adó alóli mentességet állapít meg, feltéve, ha annak vállalkozási szintű iparűzési adóalapja az adóévben a 20 millió forintot nem haladja meg.”

Záró rendelkezések

2. §

Ez a rendelet 2016. január 1. napján lép hatályba.


Németh Balázs
Patocskai Ibolya


polgármester 
jegyző 

Záradék:

Megalkotta Bácsalmás Város Önkormányzatának Képviselő-testülete a 2015. október 27-én tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján, 

2015. október 30-án.



Patocskai Ibolya



jegyző

3. melléklet Bácsalmás Város Önkormányzatának Képviselő-testülete 27/2015. számú, 

2015. október 27-én megtartott nyílt ülésének jegyzőkönyvéhez

1. melléklet a 272/2015. (X. 27.) Bácsalmás v. öh. jelölésű határozathoz

VAGYONKEZELÉSI szerződés

1. SZÁMÚ MÓDOSÍTÁSA

,amely létrejött egyrészről 
Bácsalmás Város Önkormányzata

székhelye: 6430 Bácsalmás, gr. Teleki u. 4-8.

képviseli: Németh Balázs, polgármester
törzsszáma: 724320

adóigazgatási azonosító száma: 15724320-2-03

bankszámlaszáma: 11732088-15336471-00000000

statisztikai számjele: 15724320-8411-321-03

mint Átadó (a továbbiakban: Önkormányzat), valamint a

Klebelsberg Intézményfenntartó Központ

székhelye: 1055 Budapest, Szalay u. 10-14.

képviseli: Pálmai Zoltán tankerületi igazgató
adóigazgatási azonosító száma: 15799658-1-41

Előirányzat-felhasználási keretszámla száma: 10032000 00329307 00000000

ÁHT azonosítója: 335262

statisztikai számjele: 15799658-8412-312-01

mint Átvevő (a továbbiakban: KLIK) 

(a továbbiakban együtt: Felek) között alulírott helyen és napon a következő feltételekkel:

ELŐZMÉNYEK

A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján 2013. január 1-jétől „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról”. 

A Klebelsberg Intézményfenntartó Központ fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendelet (a továbbiakban: Rendelet) alapján a köznevelési feladatok hatékonyabb ellátása céljából – a KLIK-ből a Rendelet szabályai értelmében kivált köznevelési intézményekből – szakképzési centrumok jöttek létre.

A Rendelet 1.§ értelmében a KLIK-ből kiválással érintett köznevelési intézményből a szakképzésért és felnőttképzésért felelős miniszter a költségvetési szerv alapítására vonatkozó szabályok szerint szakképzési centrumokat alapított. A szakképzésről szóló 2011. évi CLXXXVII. törvény 92/B. § (1) bekezdésében foglaltaknak megfelelően a szakképzési feladat- és intézményátadásra 2015. július 1-jével került sor. Az átalakítás tekintetében a KLIK jogutódja a szakképzési centrum.

Felek a közöttük 2013. március 7. napján létrejött vagyonkezelési szerződést az alábbiak szerint módosítják:

1. Szerződő Felek rögzítik, hogy az Önkormányzat megnevezése Bácsalmás Város Önkormányzata, nem pedig Bácsalmás Városi Önkormányzata. Az Önkormányzat egyéb adataiban változás az eredeti megállapodás megkötése óta nem következett be.
2. Az eredeti megállapodás 6. oldalának a 38. pontjában megjelölt Önkormányzati kapcsolattartó jelen megállapodás aláírásától kezdődően Vérné Soltész Ilona városüzemeltetési ügyintéző, telefonszám: 79/541-455; e-mail cím: soltesz.ilona@bacsalmas.hu
3. Az eredeti megállapodás 7. oldalán az 1.; 2. és 3. melléklet a jelen szerződésmódosítás aláírásától kezdődően kizárólag a Hunyadi János Gimnázium ingatlanjának megjelölésére, vagyonleltárára (2015. július 1.-i állapot szerint) és kis értékű eszközök ingó-leltárára (2015. július 1.-i állapot szerint) vonatkozik, a továbbiakban a Szakiskola, mint elnevezés illetve a Szakiskola ingó és ingatlan vagyona nem része a vagyonkezelési megállapodásnak.
Felek rögzítik, hogy a 2015. július 1.-i állapotnak megfelelő vagyonleltár és kis értékű ingó vagyontárgy leltár elkészítése a Klebelsberg Intézményfenntartó Központ, és a Kiskunhalasi Szakképző Centrum feladata. 

Jelen szerződésmódosítás 2015. július 1. napján lép hatályba.

Jelen szerződésmódosítás rendelkezései az eredeti vagyonkezelési szerződés megfelelő rendelkezései helyébe lépnek, egyebekben az eredeti vagyonkezelés rendelkezései változatlanul hatályosak és alkalmazandók. Jelen szerződésmódosítás az eredeti szerződéssel együtt érvényes és annak szerves részét képezi.

Jelen szerződésmódosítás egymással mindenben megegyező 4 (négy) eredeti példányban készült.

Felek jelen szerződésmódosítást- annak elolvasása és kölcsönös értelmezése után- akaratukkal teljesen megegyezőnek ismerik el és felhatalmazott képviselőik által jóváhagyólag írták alá.

Kelt: Bácsalmás, 2015. október 28.

	Önkormányzat
	KLIK

	ellenjegyzem:

Önkormányza
	ellenjegyzem:

KLIK


Záradék:

Bácsalmás Város Képviselő-testülete jelen megállapodás a ……./2015. (……..) Bácsalmás v. öh. határozatával fogadta el.

3. melléklet Bácsalmás Város Önkormányzatának Képviselő-testülete 27/2015. számú, 

2015. október 27-én megtartott nyílt ülésének jegyzőkönyvéhez
2. melléklet a 272/2015. (X. 27.) Bácsalmás v. öh. jelölésű határozathoz

VAGYONKEZELÉSI szerződés

(tervezet)

amely létrejött a

Bácsalmás Város Önkormányzata

székhelye: 6430 Bácsalmás, Gróf Teleki József utca 4.-8.

képviseli: Németh Balázs polgármester 

törzsszáma: 724320

adóigazgatási azonosító száma: 15724320-2-03

bankszámlaszáma: 11732088-15336471-00000000

statisztikai számjele: 15724320-8411-321-03

mint Átadó (a továbbiakban: Önkormányzat), 

a fenntartó Nemzetgazdasági Minisztérium nevében és képviseletében eljáró Nemzeti Szakképzési és Felnőttképzési Hivatal
székhelye: 1085 Budapest, Baross u. 52.

képviseli: Palotás József főigazgatói jogkörben eljáró főigazgató helyettes

adószáma: 15830731-2-42

mint Ellenjegyző,
a Kiskunhalasi Szakképzési Centrum

székhelye:  6400 Kiskunhalas,  Kazinczy u. 5.

képviseli: Papp Gyula főigazgató

adóigazgatási azonosító száma:  15832025-2-03

ÁHT azonosítója: 354617
satisztikai számjele: 15832025-8532-312-03
mint Átvevő (a továbbiakban: Centrum) 

(a továbbiakban együtt: Felek) között alulírott helyen és napon a következő feltételekkel:

ELŐZMÉNYEK

A Klebelsberg Intézményfenntartó Központ (a továbbiakban: KLIK) fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendelet (a továbbiakban: Rendelet) alapján a köznevelési feladatok hatékonyabb ellátása céljából – a KLIK-ből a Rendelet szabályai értelmében kivált köznevelési intézményekből – szakképzési centrumok jöttek létre.

A szakképzésről szóló 2011. évi CLXXXVII. törvény (a továbbiakban: Sztv.) 92/B. § (4) bekezdése értelmében a szakképzési centrumok által 2015. július 1-jével átvenni rendelt közfeladatok ellátását szolgáló ingatlanvagyon az átvevő szakképzési centrum ingyenes vagyonkezelésébe kerül a közfeladat átvételének időpontjától a közfeladat szakképzési centrum részéről történő ellátásának az adott ingatlanban történő megszűnésének időpontjáig.

Az Sztv. 92. § (5) bekezdése alapján az ingatlan-vagyonkezelés részletes szabályairól, továbbá a térségi integrált szakképző központ feladatellátását biztosító ingóvagyon átadás-átvételéről 2015. január 1-jei állapot szerint a szakképzési centrum és az ingatlan, illetve ingó vagyon tulajdonosa legkésőbb 2015. október 31-ig megállapodást kell, hogy kössön.

A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján 2013. január 1-jétől „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról”. A Rendelet 1.§ értelmében a KLIK-ből kiválással érintett köznevelési intézményből a szakképzésért és felnőttképzésért felelős miniszter a költségvetési szerv alapítására vonatkozó szabályok szerint szakképzési centrumokat alapított. A közfeladat átvételére 2015. július 1-jével került sor. Az átalakítás tekintetében a KLIK jogutódja a szakképzési centrum. 
Az Nkt. 76.§ (5) bekezdés a) pontja, valamint köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (a továbbiakban: Törvény) 8.§ (1) bekezdés b) pontja alapján az Önkormányzat tulajdonában levő, az intézmény(ek) feladatainak ellátását szolgáló ingatlan és ingó vagyon – ideértve a taneszközöket, továbbá az intézmény(ek)ben levő eszközöket, felszereléseket –, a  Centrum ingyenes vagyonkezelésébe kerül.

A fentiekre tekintettel a Felek a jelen szerződéssel a vagyonkezelői jog gyakorlásának szabályait az alábbiak szerint állapítják meg.

A szerződés tárgya

1. Az Önkormányzat vagyonkezelésbe adja, a Centrum vagyonkezelésbe veszi a Bácsalmás, Hősök tere 2. HRSZ.: 1281 alatti ingatlant, 1902 m2 telekmérettel,    344 m2 tanműhellyel, 590 m2 iskolaépülettel, valamint a leltár szerinti ingóságokkal.   ( az 1. számú mellékletben (térképmásolat) meghatározott ingatlant és a 2. számú mellékletben megjelölt ingó vagyontárgyakat). Az ingatlan önálló közmű csatlakozásokkal rendelkezik, önálló mérőkkel.

2. A Centrum az ingatlanra vonatkozó vagyonkezelői jogát az ingatlan-nyilvántartásba bejegyezteti.

Felek Jogai és kötelezettségei

3. A Centrum vagyonkezelésében levő ingatlant a Pedagógiai Programban, az intézmény(ek) szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat– a Centrum-mal legalább 15 nappal korábban történt megállapodást követően – önkormányzati, egyéb helyi közösségi, kulturális rendezvények lebonyolítása céljából térítésmentesen használja.

4. A Centrum biztosítja, hogy az Önkormányzat az önkormányzati, helyi közösségi, kulturális célú hirdetményeit az ingatlanban a közösen meghatározott helyen és módon, a Centrum által meghatározott időtartamban kifüggesztheti. 

5. A Centrum a vagyonkezelésében levő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal, hogy

a) a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,

b) a vagyont biztosítékul nem adhatja,

c) a vagyonon osztott tulajdont nem létesíthet,

d) a vagyonkezelői jogot harmadik személyre nem ruházhatja át és nem terhelheti meg, valamint

e) polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.

6.  A Centrum a vagyonkezelésében levő vagyont a központi berendezésekkel és 

felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait. 
7. Amennyiben a Centrum a vagyonkezelésében levő vagyon hasznosítását másnak átengedi, a használó magatartásáért, mint sajátjáért felel.

8. A Centrum viseli a vagyonkezelésében levő vagyonnal összefüggő költségeket, közterheket, díjakat, gondoskodik a vagyonvédelemről. 

9. A Centrumfelelős az ingatlannal kapcsolatban, a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.

10. A Centrum köteles teljesíteni a vagyonkezelésében levő vagyonnal kapcsolatban a jogszabályban, illetve a vagyonkezelési szerződésben előírt nyilvántartási, adatszolgáltatási, és elszámolási kötelezettséget.

11. A vagyonkezelésbe adott vagyont, annak értékét és változásait a Centrum nyilvántartja. Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok - a minősített adat védelméről szóló törvény szerinti minősített adat kivételével - nyilvánosak.

12. A Centrum a használatában lévő vagyont érintő lényeges változásokat, a változás bekövetkezésétől számított 5 napon belül köteles jelenteni az Önkormányzatnak. 

13. A Centrum köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza. 

14. A Centrum köteles tűrni, hogy az Önkormányzat a veszély elhárítására, a kár következményeinek megszüntetésére a szükséges intézkedéseket megtegye. 

15. Az értesítés elmaradása vagy késedelme miatt bekövetkezett kárt, illetve költségnövekedést a Centrum köteles viselni.

16. A Centrum felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése a Centrum kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az intézmény tanulói vagy az érdekkörében eljáró személy magatartására vezethető vissza. Nem terheli a kártérítési kötelezettség, ha bizonyítja, hogy úgy járt el, ahogy adott helyzetben a közvagyon használójától elvárható magatartása nem volt felróható.

17. Az Önkormányzat a Centrum-tól követelheti a vagyonkezelésbe adott vagyonrendeltetés-, illetve szerződésellenes használatának megszüntetését. Ha a Centrum a rendeltetés-, illetve szerződésellenes használatot – az Önkormányzat felhívása ellenére – tovább folytatja, az Önkormányzat kártérítést követelhet.

18. A Centrum gondoskodik a vagyonkezelésében levő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről így az ingatlanban levő központi berendezések, az ezekhez csatlakozó vezetékrendszerek munkaképes állapotának biztosításáról, az átvételkori állapotnak megfelelő szinten tartásáról.

19. A Centrum a saját költségén az Önkormányzat előzetes írásbeli engedélye alapján jogosult

a) a vagyonkezelésében levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet, 

b) az elszámolt értékcsökkentést meghaladó, annak értékét növelő beruházást, felújítást végezni.

20. A beruházás, felújítás értékét a Centrum-nak bizonylatokkal kell igazolnia és azokról évente írásban be kell számolnia az Önkormányzatnak. 

21. A Centrum az ingatlanban riasztórendszert, telefonos és számítógépes hálózatot építhet ki emeletek összekötésével együtt. Erről előzetesen köteles az Önkormányzatot írásban tájékoztatni.

22. A Centrum jogosult az ingatlant saját berendezéseivel ellátni, köteles azonban az eredeti állapotot saját költségén helyreállítani.

23. Az Önkormányzat az ingatlanban lévő, a Centrum tulajdonát képező vagyontárgyakért felelősséget nem vállal. 

24. A Centrum az Önkormányzat által a vagyonkezelésébe adott, a köznevelési feladat ellátáshoz véglegesen feleslegessé vált vagyont – beleértve a rendeltetésszerű használat mellett elhasználódott vagy elavult eszközöket is – 20 napon belül köteles az Önkormányzat részére visszaadni, aki köteles azt visszavenni. A Centrum a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni az Önkormányzatnak.

25. Tulajdonosi ellenőrzés

Az Önkormányzat, mint tulajdonos évente legalább egy alkalommal, a nevelő-oktató munka, illetve a Centrum működésének zavarása nélkül, előzetes értesítés alapján ellenőrzi a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát. 

Az ellenőrzés során az Önkormányzat képviselője jogosult

a) a Centrum használatában álló ingatlan területére, illetve a Centrum által használt irodai és egyéb célú helyiségeibe belépni és ott tartózkodni,

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni,

c) a Centrum alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni.

Az Önkormányzat az ellenőrzés megállapításairól értesíti a Centrumot, továbbá, amennyiben megállapításai annak hatáskörét érintik, az Állami Számvevőszéket is.

A szerződés megszűnése

26. A szerződést Felek 2015. július 1-jétől határozatlan időtartamra kötik. A szerződés megszűnik, ha az állami köznevelési feladat ellátása a körülírt ingatlanban megszűnik.

27. A Centrum a vagyonkezelői joga megszűnése esetén, a megszűnése napjától számított 20 napon belül köteles az ingatlant kiüríteni és azt rendeltetésszerű használatra alkalmas állapotban az Önkormányzat részére visszaadni. 
28. Amennyiben a Centrum az ingatlant az előírt határidőig nem hagyja el, az Önkormányzat jogosult a helyiségeket birtokba venni, a Centrumnak a helyiségekben található ingóságairól két tanúval hitelesített leltárt készíteni, és a Centrum-ot az ingóságok 8 napon belüli elszállítására írásban felszólítani. 

29. Amennyiben a Centrum az írásbeli felszólítását követő 8 napon belül nem szállítja el ingóságait, az Önkormányzat jogosult a Centrumnak az ingatlanban lévő vagyontárgyait a Centrum költségén elszállíttatni, és megfelelő helyen történő raktározásáról a Centrum költségén gondoskodni. 

30. A szerződés megszűnése esetén a Centrum cserehelyiségre igényt nem tarthat. 

31. A szerződés megszűnése esetén a vagyonkezelői jognak az ingatlan-nyilvántartásból való törléséről a Centrum köteles gondoskodni.

Egyéb rendelkezések

32. A szerződést a Felek egyetértésük esetén írásban jogosultak módosítani vagy kiegészíteni. 

33. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

Önkormányzat:Vérné Soltész Ilona városüzemeltetési ügyintéző 79/541-455; soltesz.ilona@bacsalmas.hu
Centrum: Papp Gyula főigazgató tel.: 70/382-3602; e-mail: kiskunhalasiszc@gmail.commailto:
34. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a pertárgy értékétől függően a Bajai Járásbíróság, illetőleg a Kecskeméti Törvényszék kizárólagos illetékességét kötik ki.

35. A szerződésre egyebekben a Ptk. előírásai az irányadók.

Jelen Szerződés elválaszthatatlan részét képezik az alábbi mellékletek

1. számú melléklet-térképmásolat

2. számú melléklet ingó vagyontárgyak vagyonleltára

Jelen szerződés 7 számozott oldalból áll és 6 eredeti példányban készült, amelyből 2 példány Átvevőt, 2 példány az Ellenjegyzőt és 2 példány Átadót illeti meg.

Felek Jelen Szerződést elolvasták és közös értelmezés után, mint akaratukkal mindenben megegyezőt jóváhagyólag aláírták és egyidejűleg minden oldalát kézjegyükkel látták el.

Kelt: Kiskunhalas, 2015………

  A Rendelet 8. § (1) bekezdése alapján ellenjegyzem:

	……………………………………………

	Palotás József

	főigazgatói jogkörben eljáró 

főigazgató helyettes

	Nemzeti Szakképzési és Felnőttképzési Hivatal

	Ellenjegyző




………………………………………..

…………………………………………

                 pénzügyi ellenjegyző



jogi ellenjegyző

	Önkormányzat

        képviseli: Németh Balázs 

                           Polgármester
	Centrum

képviseli:Papp Gyula

Főigazgató 



	pénzügyileg ellenjegyzem: 
…………………………………………

Önkormányzat

.NÉV!!!!!!!

pénzügyi és gazdálkodási osztályvezető


	pénzügyileg ellenjegyzem:

……………………………………………

 Centrum

                         Csúzdi Zoltán

              gazdasági főigazgató helyettes

jogilag ellenjegyzem:
………………………………

	
	                Patocsaki Ibolya

                  jegyző


4. melléklet Bácsalmás Város Önkormányzatának Képviselő-testülete 27/2015. számú, 

2015. október 27-én megtartott nyílt ülésének jegyzőkönyvéhez
Melléklet a 273/2015. (X. 27.) Bácsalmás v. öh. jelölésű határozathoz

TERVEZET

MUNKAMEGOSZTÁSI MEGÁLLAPODÁS

a munkamegosztás és felelősségvállalás rendjéről

Amely létrejött egyrészről 

a Bácsalmási Közös Önkormányzati Hivatal (székhely: 6430 Bácsalmás, Gróf Teleki József utca 4-8.; adószám: 15811387-2-03; PIR szám: 811383; KSH számjel: 15811387-8411-325-03; képviseli: Patocskai Ibolya jegyző), mint gazdasági szervezettel rendelkező költségvetési szerv (a továbbiakban: gazdasági szervezettel rendelkező költségvetési szerv),

másrészről

Bácsalmás Város Önkormányzata (székhely: 6430 Bácsalmás, Gróf Teleki József utca 4-8.; adószám: 15724320-2-03; PIR szám: 724320; KSH számjel: 15724320-8411-321-03; képviseli: Németh Balázs polgármester), mint gazdasági szervezettel nem rendelkező költségvetési szerv, 

Vörösmarty Mihály Városi Könyvtár és Közművelődési Intézmény (székhely: 6430 Bácsalmás, Hősök tere 10.; adószám: 16639306-1-03; PIR szám: 631958; KSH számjel: 16639306-9101-322-03; képviseli: Feketéné Ónodi Erzsébet intézményvezető), mint gazdasági szervezettel nem rendelkező költségvetési szerv, és

Bácsalmás Városi Önkormányzat Alapszolgáltatási Központ (székhely: 6430 Bácsalmás, Rákóczi utca 58.; adószám: 15540894-2-03; PIR szám: 540898; KSH számjel: 15540894-8899-322-03; képviseli: Bárócz Tímea mb. intézményvezető), mint gazdasági szervezettel nem rendelkező költségvetési szerv, 

Bácsalmás Kistérségi Többcélú Társulás (székhely: 6430 Bácsalmás, Gróf Teleki József utca 4-8.; adószám: 15542274-2-03; PIR szám: 542276; KSH számjel: 15542274-8411-327-03; képviseli: Németh Balázs elnök), mint gazdasági szervezettel nem rendelkező költségvetési szerv, 

Bácsalmás Kistérségi Többcélú Társulás Óvodája és Egységes Óvoda- Bölcsődéje (székhely: 6430 Bácsalmás, Kunbajai út 1.; adószám: 15543024-2-03; PIR szám: 543020; KSH számjel: 15543020-8510-322-03; képviseli: Dvorácskóné Vuity Erika intézményvezető), mint gazdasági szervezettel nem rendelkező költségvetési szerv, 

(a továbbiakban: gazdasági szervezettel nem rendelkező költségvetési szerv),

közötti munkamegosztásra, gazdálkodásra, felelősségvállalásra vonatkozóan.

A munkamegosztási megállapodás megkötésére az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban: Ávr.) 9. § (5) bekezdés a) pontjában kapott felhatalmazás alapján került sor, figyelembe véve az Ávr. 9. § (5) bekezdésében előírt szempontokat.

1. Az együttműködés általános szempontjai

1.1. A gazdasági szervezettel nem rendelkező költségvetési szerv részére az Ávr. 9. § (5) bekezdés alapján az előirányzatai tekintetében a tervezési, gazdálkodási, finanszírozási, adatszolgáltatási és beszámolási, továbbá a működtetésével, üzemeltetésével, a beruházásokkal, a vagyon használatával, hasznosításával, védelmével kapcsolatos feladatainak ellátására a képviselő-testület a 29/2013. (II. 4.) Bácsalmás v. öh. számú határozatában a Közös Önkormányzati Hivatal létrehozásáról döntött.

1.2. A munkamegosztási megállapodás célja, hogy a munkamegosztás és felelősségvállalás szakszerű rendjének szabályozása hatékony, szakszerű és takarékos intézményi gazdálkodás szervezeti feltételeit teremtse meg.

1.3. A gazdasági szervezettel nem rendelkező költségvetési szerv szakmai célú költségvetési keretekkel rendelkezik, amelyek felett kötelezettségvállalási, teljesítésigazolási, utalványozási joggal és felelősséggel bír. A szakmai alapfeladat ellátásához szükséges szakmai szervezeti egységgel (egységekkel) rendelkezik, továbbá egyes adminisztratív, szellemi támogató feladatokat is – e célt szolgáló külön szervezeti egység nélkül – elláthat.

1.4. A munkamegosztási megállapodás nem sértheti a gazdasági szervezettel nem rendelkező költségvetési szerv szakmai döntéshozó szerepét.

1.5. Az Önkormányzat, a Közös Önkormányzati Hivatal és a kapcsolódó költségvetési szervek önálló bankszámlával és házipénztárral rendelkeznek.

1.6. A gazdálkodás során felmerülő kiadásaikat és bevételeiket, saját nevükre szóló bizonylatok alapján a Közös Önkormányzati Hivatal Pénzügyi, Beruházási és Üzemeltetési Osztálya kezeli.

1.7. Mindazokat a gazdálkodási feladatokat, amelyeknek szervezeti és személyi feltételei a gazdasági szervezettel nem rendelkező költségvetési szervnél nincsenek meg, köteles a gazdasági szervezettel rendelkező költségvetési szerv ellátni.

1.8. A gazdasági szervezettel rendelkező költségvetési szerv Pénzügyi, Beruházási és Üzemeltetési Osztály útján biztosítja a szabályszerű, törvényes gazdálkodás feltételét.

1.9. A gazdasági szervezettel rendelkező költségvetési szerv a gazdálkodás szabályzásához iránymutatást ad a gazdasági szervezettel nem rendelkező költségvetési szerv részére, az erre vonatkozó szabályzatai a gazdasági szervezettel nem rendelkező költségvetési szervre is érvényesek.

1.10. A 4. pontban foglaltakat a gazdasági szervezettel rendelkező költségvetési szerv elsősorban érvényesítési, pénzügyi ellenjegyzési jogkörének gyakorlásán keresztül és más a gazdasági folyamatokba épített ellenőrzési (FEUVE) feladatainak ellátása során biztosítja.

2. Az együttműködés feladatai a gazdálkodás során

2.1. A gazdálkodás szabályozása

2.1.1. A gazdasági szervezettel rendelkező költségvetési szerv a gazdasági szervezettel nem rendelkező költségvetési szerv részére a gazdálkodás szabályait az alábbi szabályzatokban rögzíti, melynek betartása kötelező:

a) Számlarend

b) Számviteli politika

c) Az eszközök és források leltárkészítési és leltározási szabályzata

d) Az eszközök és források értékelésének szabályzata

e) Felesleges vagyontárgyak hasznosításának, selejtezésének szabályzata

f) Pénzkezelési szabályzat

g) Gazdálkodási szabályzat

h) Bizonylati szabályzat

i) Önköltség számítási szabályzat

2.1.2. A gazdasági szervezettel nem rendelkező költségvetési szerv egyéb szabályzatainak jóváhagyására a gazdasági szervezettel nem rendelkező költségvetési szerv intézmény vezetője jogosult, kivéve az SzMSz.-t, amelyet az irányító szerv vagy annak megbízottja hagy jóvá.

2.2. Az éves költségvetés tervezése, előirányzatok feletti rendelkezési jogosultság

2.2.1. A gazdasági szervezettel rendelkező költségvetési szerv a gazdasági szervezettel nem rendelkező költségvetési szervvel együttműködve figyelemmel kíséri az éves költségvetés teljesítését, és elemzéseket készít a következő évi költségvetési javaslat összeállításához.

2.2.2. Az önkormányzati éves költségvetés összeállításához a gazdasági szervezettel rendelkező költségvetési szerv a gazdasági szervezettel nem rendelkező költségvetési szerv költségvetési szervek vezetőivel áttekinti a következő évre vonatkozó feladatokat. A gazdasági szervezettel rendelkező költségvetési szerv közli az irányító szerv konkrét tervezési követelmények meghatározására vonatkozó részletes előírásokat.

A gazdasági szervezettel nem rendelkező költségvetési szerv információt szolgáltat

- az ellátottságra jellemző naturális mutatószámok alakulásáról, állami normatívák igényléséhez szükséges mutatókról

- az intézmény többéves kihatású kötelezettségeiről.

2.2.3. A gazdasági szervezettel rendelkező költségvetési szerv segíti a gazdasági szervezettel nem rendelkező költségvetési szervek vezetői által felvázolt szakmai feladatok pénzügyi igényeinek megállapítását, illetve a feltételrendszerének a meghatározását.

2.2.4. A gazdasági szervezettel rendelkező költségvetési szerv előkészíti a tárgyalást a Pénzügyi, Beruházási és Üzemeltetési Osztály osztályvezetője és a gazdasági szervezettel nem rendelkező költségvetési szervek intézményvezetői között a költségvetési egyeztető tárgyalásra oly módon, hogy a hatáskörében lévő információkat ehhez rendelkezésre bocsátja. Az egyeztető tárgyalásról jegyzőkönyv felvétele szükséges.

2.2.5. A Képviselő-testület által jóváhagyott költségvetési rendelet alapján a gazdasági szervezettel rendelkező költségvetési szerv és a gazdasági szervezettel nem rendelkező költségvetési szerv véglegesítik az éves költségvetési előirányzatokat.

2.2.6. A gazdasági szervezettel nem rendelkező költségvetési szerv költségvetését a gazdasági szervezettel rendelkező költségvetési szerv készíti el, a gazdasági szervezettel nem rendelkező költségvetési szervek az Önkormányzati költségvetésben külön-külön elemi költségvetéssel rendelkeznek.

2.2.7. A gazdasági szervezettel rendelkező költségvetési szerv a költségvetési rendelet megalkotása után intézményenként felvezeti az előirányzat-nyilvántartásokat kormányzati funkció, adott esetben szakfeladat, rovatonkénti bontásban és ezt a gazdasági szervezettel nem rendelkező költségvetési szerv rendelkezésére bocsátja.

2.2.8. A gazdasági szervezettel nem rendelkező költségvetési szerv a képviselő-testület által a költségvetési rendeletében az alapfeladatai ellátásához jóváhagyott személyi juttatások és az azokhoz kapcsolódó járulékok, illetve egyéb közterhek előirányzatain túlmenően rendelkezik a dologi kiadások, ezen belül a készletbeszerzés felett. A további előirányzatok felett a rendelkezési jogosultság a gazdasági szervezettel rendelkező költségvetési szervet illeti meg.

2.2.9. A gazdasági szervezettel nem rendelkező költségvetési szerv a számára a saját költségvetésében meghatározott előirányzatok felhasználásáért felel, ezen felül köteles feladatai ellátásáról, munkafolyamatai megszervezéséről oly módon gondoskodni, hogy az biztosítsa a gazdasági szervezettel rendelkező költségvetési szerv költségvetésében a részére megállapított előirányzatok takarékos felhasználását.

2.2.10. A gazdasági szervezettel nem rendelkező költségvetési szerv vezetője felelős a jóváhagyott költségvetési előirányzatok betartásáért, amely a jóváhagyott saját bevételi előirányzatok teljesítésének kötelezettségét és a kiadási előirányzatok felhasználásának jogosultságát foglalja magában.

3. Az éves költségvetési előirányzatok megváltoztatása/módosítása

3.1. Az előirányzatok módosításával kapcsolatos mindenkori eljárási rendet az önkormányzat költségvetési rendelete tartalmazza.

3.2. A gazdasági szervezettel nem rendelkező költségvetés szerv előirányzat-módosítási hatáskörét önállóan gyakorolja. Az előirányzat megváltoztatásra vonatkozó szándékát írásban megküldi a gazdasági szervezettel rendelkező költségvetési szerv Pénzügyi, Beruházási és Üzemeltetési Osztály osztályvezetője és jegyzője felé, megjelölve a kormányzati funkciót, rovatot, valamint az összeg/Ft-ot.

3.3. A gazdasági szervezettel nem rendelkező költségvetési szerv előirányzat módosítási igényét a Közös Önkormányzati Hivatal Pénzügyi, Beruházási és Üzemeltetési Osztály osztályvezetője felé – az első negyedév kivételével – negyedévet követő hó 10 –ig jelzi.

3.4. A gazdasági szervezettel nem rendelkező költségvetési szerv a saját hatáskörben végrehajtott előirányzat-módosításról 5 napon belül köteles az önkormányzat jegyzőjét tájékoztatni. Az előirányzat módosítást a gazdasági szervezettel nem rendelkező költségvetési szerv egyidejű tájékoztatásával a Közös Önkormányzati Hivatal kezdeményezheti, melyben megjelöli annak fedezetét (átvett pénzeszköz, bevételi többlet, stb.) és a kiadási előirányzatot, melyre a felhasználás történik.

3.5. A költségvetési szervek a többletbevételük terhére, a felhalmozási jellegű kiadási előirányzataikat saját hatáskörben nem emelhetik fel, csak a képviselő-testület döntését követően.

3.6. A képviselő-testület által elrendelt előirányzat módosítások költségvetésen történő átvezetéséért a kijelölt költségvetési szerv vezetője által felhatalmazott dolgozó a felelős.

4. A kiadások teljesítése, bevételek beszedése

4.1. A pénzgazdálkodás rendjét, a kötelezettségvállalás, a pénzügyi ellenjegyzés, az érvényesítés és az utalványozás részletes szabályait a gazdasági szervezettel nem rendelkező költségvetési szerv a következők figyelembevételével teheti meg.

4.2. A kötelezettségvállalás és utalványozás jogkör a gazdasági szervezettel nem rendelkező költségvetési szerv vezetőjét (intézményvezető) illeti meg. Az érvényesítés minden esetben a gazdasági szervezettel rendelkező költségvetési szerv feladata. A kötelezettségvállalást minden esetben meg kell előznie a pénzügyi ellenjegyzésnek, ami a Közös Önkormányzati Hivatal gazdasági vezetőjének feladata. 

A kötelezettségvállalások rendjének részletes szabályait a gazdálkodási szabályzatnak megfelelően kell gyakorolni.

4.3. A kötelezettségvállalást követően gondoskodni kell annak nyilvántartásba vételéről. A kötelezettségvállalások, más fizetési kötelezettségek nyilvántartására vonatkozó szabályokat a 4/2013. (I.11.) Korm. rendelet 14. számú melléklete rögzíti.
A kötelezettségvállalások nyilvántartását folyamatosan, naprakészen kell vezetni. A nyilvántartást az Önkormányzati Hivatal Pénzügyi, Beruházási és Üzemeltetési Osztály gazdálkodási szabályzatban megjelölt ügyintézője vezeti. A kötelezettségvállalás nyilvántartó – nyilvántartás adatai alapján – haladéktalanul köteles jelezni a jegyző felé, ha valamelyik kiemelt előirányzat a kötelezettségvállalások következtében teljes egészében lekötésre került. 

4.4. A teljesítés igazolása:

4.4.1. A teljesült kötelezettségvállalás teljesítésigazolása a gazdasági szervezettel nem rendelkező költségvetési szerv feladata. A teljesítésigazolásra jogosult személyeket a gazdálkodási szabályzat rögzíti. Az eredeti számlát kézjegyével látja el, és rávezeti a „A teljesítést igazolom” szöveget és dátumot.

4.4.2. Eszközvásárlás esetén a számlák egy másolati példánya a gazdasági szervezettel nem rendelkező költségvetési szervnél marad.

4.4.3. Az érvényesítés, az utalványozás, a pénzügyi ellenjegyzés részletes rendjét, módját a gazdálkodási szabályzat rögzíti, melynek rendelkezései kiterjednek a gazdasági szervezettel nem rendelkező költségvetési szervre is.

4.4.4. 

A dologi megrendelések, beszerzések teljesítése előtt a gazdasági szervezettel nem rendelkező költségvetési szerv meghatározott, pontos jogcímen előlegként készpénzt vesz fel a saját házipénztárából a pénzügyi ellenjegyző engedélyezését követően, melynek felhasználásáról a szabályozott határidőn belül megfelelő számviteli bizonylattal köteles elszámolni. Az ily módon felvett készpénz azonban más kiadási előirányzat teljesítésére nem használható fel, csak amire igényelte.

A kifizetés ellenjegyzését a pénzügyi ellenjegyző megtagadhatja, ha valamilyen szabálytalanságot észlel, vagy a fedezete nem áll rendelkezésre, erről azonban a gazdasági szervezettel nem rendelkezőt haladéktalanul köteles értesíteni.

5. Pénzkezelés

5.1. A gazdasági szervezettel nem rendelkező költségvetési szerv székhelyén házipénztár nem működik, kifizetéseinek teljesítése érdekében elszámolásra vesz fel előleget a kiadás konkrét jogcímeihez kötve.

Az elszámolásra felvett előlegből a pénzkezelési szabályzatban meghatározott kifizetések teljesíthetőek. Az elszámolásra felvett előleg részletes rendjét, módját a hatályos pénzkezelési szabályzat tartalmazza.

5.2. A gazdasági szervezettel nem rendelkező költségvetési szerv külső pénzkezelési, pénzbeszedő helyként működik, az arra vonatkozó szabályokat (pénzbeszedés jogcímei, bizonylatolása, a beszedett készpénzzel való elszámolás, stb.) a hatályos pénzkezelési szabályzat rögzíti.

5.3. A gazdasági szervezettel nem rendelkező költségvetési szerv kifizetést, a képviselő-testület által a költségvetési rendeletben jóváhagyott előirányzatok mértékéig teljesíthet.

6. Előirányzat felhasználás

6.1. A gazdasági szervezettel nem rendelkező költségvetési szerv vezetője önálló munkáltatói és bérgazdálkodási jogkört gyakorol. Ennek keretében az álláscserékből keletkező bérmegtakarítást, továbbá a hiányzások miatti bérmaradványt felhasználhatják. A név szerinti, állásonkénti nyilvántartásokat, jelenléti íveket, hiányzásjelentéseket, szabadság nyilvántartásokat stb. az önálló bérgazdálkodási jogköréből eredően a gazdasági szervezettel nem rendelkező költségvetési szerv (intézmény) köteles vezetni. 

A személyi juttatások előirányzat felhasználását szükség szerint (jutalom kifizetése, megbízási díjak kifizetése előtt), egyezteti a gazdasági szervezettel rendelkező költségvetési szervvel. 

6.2. Az Önkormányzat képviselő-testülete által költségvetési rendelettel jóváhagyott létszámkerettel a gazdasági szervezettel nem rendelkező költségvetési szervgazdálkodók önállóan rendelkeznek.

6.3. A közalkalmazotti jogviszony létesítésével és megszüntetésével kapcsolatos ügyintézés (kinevezési okirat, átsorolás, munkaszerződés, megbízási díj, jogviszony megszüntetése, elszámoló lap elkészítése, aláírása), valamint az aláírt okiratoknak a Kincstár Megyei Igazgatóságához történő továbbítása a gazdasági szervezettel rendelkező költségvetési szerv feladata.

7. Könyvvezetés és beszámoló-készítési kötelezettség teljesítése, információ, adatszolgáltatás rendje, nyilvántartások vezetése

7.1. Könyvvezetés

7.1.1. A főkönyvi könyvelést, az előirányzatok és azok módosításának nyilvántartását, továbbá a Korm. rendeletben meghatározott nyilvántartások vezetését, a könyvvezetési és beszámolási kötelezettség teljesítését a gazdasági szervezettel rendelkező költségvetési szerv végzi.

7.1.2. A könyvvezetés a költségvetési számvitelben és a pénzügyi számvitelben történik a 4/2013. (I.11.) Korm. rendelet (a továbbiakban: Áhsz.) előírásának megfelelően.

7.1.3. A 7.1.1. pontban leírt szabályozásból következik, hogy a gazdasági szervezettel nem rendelkező költségvetési szerv külön számviteli politikát nem alakít ki, a számviteli politika keretébe tartozó szabályzatot nem dolgoz ki.

7.1.4. A gazdasági szervezettel nem rendelkező költségvetési szerv a gazdasági szervezettel rendelkező költségvetési szerv ügyviteli szabályzatában foglaltak szerint címzetten reá háruló gazdálkodási, számviteli politikájában a gazdasági szervezettel rendelkező költségvetési szerv szabályzataiban foglaltak szerint jár el.

7.1.5. A gazdasági szervezettel rendelkező költségvetési szerv teljes körűen – elkülönülten – vezeti a gazdasági szervezettel nem rendelkező költségvetési szerv könyvviteli nyilvántartásait, és vezeti a könyvviteli elszámolások ügyviteli rendjében meghatározott – és az Áhsz.-ben előírt – részletező nyilvántartásokat.

7.1.6. A kijelölt költségvetési szerv a gazdasági szervezettel nem rendelkező költségvetési szerv vezetője kérésére bármikor, de legalább havonta tájékoztatja az intézményt érintő bevételi és kiadási előirányzatok felhasználásáról. A képviselő-testület költségvetést érintő döntéseiről, intézkedéséről a jegyző azonnal tájékoztatást nyújt.

7.1.7. A gazdasági szervezettel nem rendelkező költségvetési szerv a könyveléshez – a gazdasági szervezettel rendelkező költségvetési szerv könyvviteli elszámolások ügyviteli rendjében alakilag és tartalmilag meghatározott formában – szolgáltatja a bizonylatokat. 

7.1.8. A beszámolási és könyvvezetési kötelezettség teljesítéséhez a gazdasági szervezettel nem rendelkező költségvetési szerv által szolgáltatott adatok, bizonylatok valódiságáért a gazdasági szervezettel nem rendelkező költségvetési szerv vezetője felelős.

7.1.9. Az általános működéshez és ágazati feladathoz kapcsolódó támogatások elszámolásához szükséges adatlapokat a gazdasági szervezettel nem rendelkező költségvetési szerv szolgáltatja a gazdasági szervezettel rendelkező költségvetési szerv felé. Az alapadatok összesítése után a gazdasági szervezettel rendelkező költségvetési szerv információt szolgáltat a Pénzügyi, Beruházási és Üzemeltetési Osztály részére.

7.1.10. A gazdasági szervezettel nem rendelkező költségvetési szerv vagyoni és pénzügyi helyzetével kapcsolatos könyvvezetési, nyilvántartási, adatszolgáltatási és beszámolási kötelezettség teljesítése a Pénzügyi, Beruházási és Üzemeltetési Osztály feladata.

7.1.11. A könyvviteli mérleg alátámasztását szolgáló leltározás (mennyiségben vagy egyeztetéssel) elvégzésének időpontja, felelőseit és helyszíneit a leltárkészítési és leltározási szabályzat tartalmazza.

7.2. Információáramlás, adatszolgáltatás

7.2.1. Minden bizonylatot a gazdasági szervezettel nem rendelkező költségvetési szerv érkeztet és kézhezvételtől számított következő munkanapon belül átadja a Polgármesteri Hivatal pénzügyi csoportjához, átadó füzeten keresztül.

7.2.2. A gazdasági szervezettel rendelkező költségvetési szerv és a gazdasági szervezettel nem rendelkező költségvetési szerv vezetője az információáramlás zavartalan és az adatszolgáltatás valódiságának biztosítása érdekében havonta személyes megbeszélést tart.

7.2.3. A gazdasági szervezettel rendelkező költségvetési szerv a gazdasági szervezettel nem rendelkező költségvetési szerv felé a meghatározott időpontokban a következő adatszolgáltatást köteles teljesíteni:

- költségvetési terv összeállításához az intézményi igény benyújtása: november 30-ig

- a költségvetési előirányzatok módosítására vonatkozó igények benyújtása: negyedévet követő hó 10-ig.

7.2.4. A gazdasági szervezettel nem rendelkező költségvetési szerv a gazdasági szervezettel rendelkező költségvetési szerv vezetője felé a meghatározott időpontokban a következő adatszolgáltatást köteles teljesíteni:

- általános működéshez és ágazati feladatokhoz kapcsolódó támogatások elszámolásához: folyamatosa, illetve legkésőbb tárgyévet követő hó 10-ig,

- kötelezettségvállalások (szerződéskötések) bejelentése a nyilvántartásba vételi kötelezettség miatt: folyamatosan, illetve legkésőbb tárgyévet követő hó 10-ig.

A szolgáltatott adatok valódiságáért az intézményvezető a felelős.

7.3. A nyilvántartások vezetésének rendje

7.3.1. Az eszközökhöz és forrásokhoz kapcsolódó analitikus nyilvántartások formájára, tartalmára, vezetési módjára vonatkozó előírásokat, a vezetésért felelős személyeket a számlarend határozza meg. A beszámoló mérlegének egyes sorait alátámasztó számviteli részletező nyilvántartásokat (immateriális javak, tárgyi eszközök, követelések, kötelezettségek stb.) a gazdasági szervezettel rendelkező költségvetési szerv végzi.

7.3.2. Szakleltárba tartozó eszközöket és készleteket nyilvántartó füzetben tartja nyilván a gazdasági szervezettel nem rendelkező intézmény. A vásárláskor a számlára rá kell vezetni a bevételezés tényét oldalszám/sorszám/cikkszám vagy készletszámla hivatkozással.

7.3.3. A gazdasági szervezettel nem rendelkező intézménynek jelentési kötelezettsége áll fenn a gazdasági szervezettel rendelkező szerv felé a vagyonába kerülő ajándékba kapott vagy alapítványi pénzből vásárolt és az intézménynek átadás-átvételi jegyzékkel átadott eszközökről. A gazdasági szervezettel nem rendelkező szerv az alapítvány által vásárolt eszközöket elkülönítetten tartja nyilván mennyiségben és értékben.

7.3.4. A munka- és védőruházat nyilvántartása párhuzamosan történik. 

A gazdasági szervezettel rendelkező szerv a számlák alapján végrehajtja a bevételezéseket, a gazdasági szervezettel nem rendelkező szerv pedig a bevételezés alapján egyedi, névre szóló kartont vezet. A gazdasági szervezettel nem rendelkező szerv feladata a kihordási idő leteltének jelentése, a gazdasági szervezettel rendelkező szerv felé. A készlet kivezetését az egyedi nyilvántartó lapról kilépés esetén is végre kell hajtani.

7.3.5. A könyvtár könyvtári állományának nyilvántartását, leltározását, selejtezését a gazdasági szervezettel nem rendelkező szerv végzi, a hatályos jogszabályoknak megfelelően, ezért a gazdasági szervezettel nem rendelkező szerv vezetője a felelős. Mivel a tartós tankönyvek is a könyvtári állomány részét képezik, ezek nyilvántartására is ki kell térni.

7.4. Adózás

7.4.1. A gazdasági szervezettel nem rendelkező költségvetési szerv önálló adóalanyként saját adószámmal rendelkezik. 

7.4.2.A gazdasági szervezettel rendelkező költségvetési szerv a gazdasági szervezettel nem rendelkező költségvetési szerv részére a havi, negyedéves és éves bevallásokat elkészíti és továbbítja a NAV felé. 

7.4.3. A bevallások készítéséhez a gazdasági szervezettel nem rendelkező költségvetési szervnek a gazdasági szervezettel rendelkező költségvetési szerv részére adatszolgáltatási kötelezettsége van.

8. Működtetés, tárgyi eszköz karbantartás, felújítás, beruházás, vagyonkezelés

8.1. A gazdasági szervezettel nem rendelkező költségvetési szerv esetében a karbantartási, kisjavítási, érintés- és villámvédelmi, stb. felülvizsgálati igény felmérését és koordinálását a Közös Önkormányzati Hivatal Pénzügyi, Beruházási és Üzemeltetési Osztálya végzi.

8.2. A gazdasági szervezettel nem rendelkező költségvetési szerv egyes karbantartási feladatainak elvégzését elsősorban a BÖKK NKft. igénybevételével oldja meg.

8.3. A gazdasági szervezettel nem rendelkező költségvetési szerv beruházási, felújítási tevékenységet csak a munkamegosztási megállapodásban rögzítettek szerint a képviselő- testület által a költségvetési rendeletben meghatározott esetben és mértékben végezhet. 

Amennyiben a beruházás, felújítás forrása pályázati pénzeszköz, abban az esetben is szükséges a képviselő-testület jóváhagyása a felhasználásra.

8.4. A gazdasági szervezettel rendelkező költségvetési szerv a közbeszerzési értékhatárokat elérő vagy meghaladó beruházások, felújítások lebonyolítása során az önkormányzat közbeszerzési eljárásokról szóló szabályzatában előírtak figyelembe vételével kezdeményezi /vagy/ jelzi a szükséges közbeszerzési eljárás lefolytatását. A közbeszerzési eljárás lefolytatása során kiemelt figyelmet kell fordítani a közbeszerzésekkel kapcsolatos döntési hatáskörökre.

8.5. A felújítások és az építési jellegű beruházások előkészítése, a kivitelezés végrehajtásának folyamatos ellenőrzése, az elvégzett munka, megrendelés alapján történő átvétele a Közös Önkormányzati Hivatal Pénzügyi, Beruházási és Üzemeltetési Osztály műszaki és városüzemeltetési ügyintézőinek a feladata.

8.6. A gazdasági szervezettel rendelkező és a gazdasági szervezettel nem rendelkező költségvetési szerv külön-külön felelnek az általuk vezetett szerv rendelkezésére bocsátott önkormányzati vagyon rendeltetésszerű használatáért és állagának megőrzéséért.

8.7. A költségvetési szervek az önkormányzat vagyongazdálkodásáról szóló 24/2013. (IX.26.) számú önkormányzati rendeletében, továbbá a felesleges vagyontárgyak selejtezésről szóló szabályzatban és a leltározási és leltárkészítési szabályzatban meghatározott előírásokat betartani kötelesek. A költségvetési szervek a jogszabályokban és az önkormányzat vagyonrendeletében előírt módon az önkormányzat tulajdonában lévő vagyont önállóan használhatják és hasznosíthatják.

9. A belső kontrollrendszer és a belső ellenőrzés 

9.1. A gazdasági szervezettel rendelkező költségvetési szerv, valamint a gazdasági szervezettel nem rendelkező költségvetési szerv vezetője az általa vezetett költségvetési szerv vonatkozásában köteles a belső kontrollrendszer keretében kialakítani, működtetni és fejleszteni a kontrollkörnyezetet, a kockázatkezelési rendszert, a kontrolltevékenységeket, az információ és kommunikációs rendszert, továbbá a nyomon követési rendszert.

A belső kontrollrendszer kialakításánál figyelembe kell venni a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet előírásait, továbbá az államháztartásért felelős miniszter által közzétett módszertani útmutatókban leírtakat.

9.2. A gazdasági szervezettel nem rendelkező költségvetési szerv vezetője a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 1. mellékletében meghatározottakkal összhangban köteles írásban értékelni a kialakított kontrollrendszer minőségét, melyről a gazdasági szervezettel rendelkező költségvetési szervet is tájékoztatja a nyilatkozat megküldésével, legkésőbb a beszámoló képviselő-testület általi elfogadásának időpontjáig.

9.3. A gazdasági szervezettel rendelkező költségvetési szerv, valamint a gazdasági szervezettel nem rendelkező költségvetési szerv belső ellenőrzését a gazdasági szervezettel rendelkező költségvetési szervvel megbízási jogviszonyban lévő (külső szolgáltató) belső ellenőr végzi. Belső ellenőrzésre a kockázatelemzéssel alátámasztott éves belső ellenőrzési tervben meghatározottak szerint kerül sor. A belső ellenőrzés lefolytatásának rendjét a belső ellenőrzési vezető által jóváhagyott belső ellenőrzési kézkönyv tartalmazza.

Hatálybalépés

A megállapodás 2015. január 1. napjától lép hatályba és az ebben foglaltakat e naptól kezdve kell alkalmazni.

Bácsalmás, 2015. ………………………

	Németh Balázs
	Patocskai Ibolya

	polgármester
	jegyző

Záradék:
A gazdasági szervezettel rendelkező költségvetési szerv és a gazdasági szervezettel nem rendelkező költségvetési szervek közötti munkamegosztási és felelősségvállalás rendjéről szóló megállapodást a képviselő-testület a ………számú határozatával hagyta jóvá.

5. melléklet Bácsalmás Város Önkormányzatának Képviselő-testülete 27/2015. számú, 

2015. október 27-én megtartott nyílt ülésének jegyzőkönyvéhez
Melléklet a 274/2015. (X. 27.) Bácsalmás v. öh. jelölésű határozathoz

KORLÁTOLT FELELŐSSÉGŰ TÁRSASÁG

Alapító Okiratának

2015. november 1-jei módosítása

A Bács-Kiskun Megyei Bíróságon, mint Cégbíróságon Cg. 03-09-117786 cégszám alatt bejegyzett Bácsalmási Önkormányzati Közszolgáltatási Közhasznú Nonprofit Korlátolt Felelősségű Társaság tagjai az alapító okiratot az alábbiak szerint 

módosítják:

1.
Az Alapító Okirat „A könyvvizsgáló” című 18. pontjában foglaltak törlésre kerülnek.

 A továbbiakban a szöveg változatlan.

Az Alapító Okirat egyéb pontjai nem módosulnak, változatlanul érvényben maradnak.

Bácsalmás, 2015. november 1.






        …………………………………………………..

    





Bácsalmás Város Önkormányzata Alapító







Képviseletében: Németh Balázs polgármester

A képviselő-testület a 2015. október 27-i zárt ülésén a következő határozatokat hozta meg:
280/2015. (X. 27.) Bácsalmás v. öh.

A Hunyadi János Gimnázium diákjai által benyújtott 

ösztöndíj pályázatok elbírálása
Határozat
Bácsalmás Város Önkormányzatának Képviselő-testülete a bácsalmási Hunyadi János Gimnázium diákjai által benyújtott ösztöndíj pályázatokat az alábbiak szerint bírálja el: 

Patocskai József pályázatát a bírálatból kizárja, mert a tanulmányi átlageredménye nem felel meg a pályázati feltételeknek.

A 2015/2016-os tanév I. félévében 5.000Ft/hó tanulmányi ösztöndíjban részesíti az alábbi pályázókat:

Dobozi Bence 
Dobozi Réka 

Tandari Emese
Poturak Edina
Skribanek Solt
Dominics-Nagy Patrícia
Kiss Barbara
Filip Anna Réka
Parti Tímea
Vizin Brigitta
A 2015/2016-os tanév I. félévében Kőhalmi Áron pályázót nem részesíti tanulmányi ösztöndíjban.

Határidő: azonnal

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Prikidánovics Antal oktatási, fejlesztési és gazdálkodási üi.

4. Horváth István Attila PBÜ osztályvezető

- levélben:
1. Pályázók

281/2015. (X. 27.) Bácsalmás v. öh.

T. Csaba bérlakás felújításának 

bérleti díjba történő beszámítása iránti kérelme
Határozat
1.
Bácsalmás Város Önkormányzatának Képviselő-testülete (továbbiakban Képviselő-testület) úgy dönt, hozzájárul ahhoz, hogy T. Csaba ………………. sz. alatti, önkormányzati tulajdonú, 69 m2 alapterületű bérlakásban álmennyezetet készítsen – saját költségén – melynek kalkulált költsége bruttó 165.000 Ft.

2.
A Képviselő-testület hozzájárul ahhoz, a számlával igazolt és ellenőrzött költségeket a bérlő lakbérének szüneteltetésével nyerhesse vissza. 

3.
Amennyiben az elfogadott számla összege megegyezik a kalkulált költséggel akkor 8 havi lakbér szüneteltetéssel és a 9. havi lakbér 15.960 Ft-al történő mérséklésével lehet a ráfordítást lelakni.

4.
A Képviselő-testület felkéri a jegyzőt a felújítási költségek megtérítésére vonatkozó megállapodás elkészítésére és felhatalmazza a polgármestert a megállapodás aláírására.

Határidő: azonnal

Felelős: Németh Balázs, polgármester

Operatív felelős: Keresztesy Csaba városüzemeltetési ügyintéző

A határozatról értesül:


- kivonattal:
1. Németh Balázs polgármester




2. Patocskai Ibolya jegyző




3. Horváth István Attila PBÜ osztályvezető




4. Keresztesy Csaba városüzemeltetési ügyintéző


- levélben:
T. Csaba
